title: Triple H

text: 21. toukokuuta 2001 Triple H kohtasi uransa vaikeimman kohdan loukatessaan jalkansa vakavasti eräässä RAW'n episodissa. Tämä onnettomuus piti HHH:n poissa kuvioista yli 7 kuukautta. Hän palasi vuoden 2002 ensimmäisessä RAW'n episodissa facena - ja suosionsa siivittämänä voittikin vuoden 2002 Royal Rumble -eliminointiottelun saaden ykköshaastajan paikan silloista hallitsevaa mestaria, Chris Jerichoa vastaan. Triple H:n ja Stephanien avioliitto oli juonikuvioissa vaikeuksissa, ja fanit halusivat ehdottomasti Triple H:n pääsevän Stephaniesta eroon. Stephanie yritti kovasti pitää kiinni miehestään ja jopa väitti olevansa raskaana. Tästä ilahtuneena Triple H suostui uusimaan vihkivalat, mutta saadessaan tietää Stephanien huijanneen, Triple H erosi hänestä. Tämän jälkeen Stephanie liittoutui hallitsevan mestarin, Chris Jerichon, kanssa.


title: Triple H

text: Wrestlemania X-8:ssa Triple H voitti kiistattoman maailmanmestaruuden Stephanien estelyistä huolimatta. Kauan hän ei sitä pitänyt kun kuukauden päästä hän hävisi Hulk Hoganille, joka hävisi mestaruuden Undertakerille, joka voitti mestaruuden Judgement Dayssa ja hävisi mestaruuden Brock Lesnarin voittaessa WWE:n mestaruuden. Lesnar siirtyi WWE draftin takia SmackDowniin eikä RAW:illa ollut enää mestaria. Tällöin Eric Bischoff toi takaisin vanhan WCW:n maailmanmestaruus vyön ja antoi sen HHH:lle. World Heavyweight Championship vyö oli kehitetty.


title: Triple H

text: Mestaruuden saatuaan Triple H muodosti uuden ryhmän, jonka tarkoitus kayfabessa oli pitää Triple H mestarina. Ryhmään otettiin ’parhaimmat painijat’, niin menneeltä ajalta (Ric Flair), nykyiseltä ajalta (Triple H) kuin tulevaltakin ajalta (Batista ja Randy Orton). Evolutionin tehtävänä oli nostaa kaksi painijaa (Batista ja Randy Orton) niin suuriksi tähdiksi kuin he vain voisivat tulla.


title: Triple H

text: Triple H:n hävittyä mestaruutensa Wrestlemania XX:ssä Chris Benoitille, mestaruuden vei vuoden 2004 SummerSlamissa Randy Orton. Voittoa seuraavassa RAW'n jaksossa Orton ei luovuttanut Triple H:lle mestaruutta, jonka seurauksena Hunter erotti Ortonin Evolutionista ja voitti Ortonin kuukauden kuluttua Unforgiven PPV:ssä nousten jälleen mestariksi. Triple H:n mestaruus asetettiin avoimeksi hänen hävittyään ottelunsa RAW'ssa ristiriitaisesti. Triple H voitti kymmenennen mestaruutensa vuoden 2005 New Years Revolutionissa.


title: Triple H

text: Seuraavien kuukausien aikana Batista kääntyi faceksi, ja voitettuaan Royal Rumblen Batista jätti Evolutionin ja haastoi Triple H:n mestaruusotteluun WrestleMania 21:een. Triple H hävisi mestaruutensa WrestleManiassa ja uusintaottelunsa Backlashissa ja Vengeancessa. Viimeisimmän häviön jälkeen Triple H piti parin kuukauden tauon painimisesta. Hän palasi Rawiin WWE:n Homecomingissa ja siellä voitti Ric Flairin kanssa Chris Mastersin ja Carliton joukkueottelussa.


title: Triple H

text: Palattuaan takaisin painin pariin, Triple H aloitti juonikuvion hänen pitkäaikaisen ystävänsä, Ric Flairin kanssa. HHH syytti Flairia siitä ettei hän ollut enää samanlainen kuin ennen. Taboo Tuesday -tapahtumassa fanit äänestivät heidät kohtaamaan Steel Cage-matsissa, jossa panoksena oli Ric Flairin Intercontinental-mestaruus. Ric Flair voitti ottelun karattuaan häkistä. Tämä ei kuitenkaan lopettanut juonikuviota, ja Triple H kävi vielä toisen väkivaltaisen ottelun Flairin kanssa Survivor Series -tapahtumassa, Last Man Standing-ottelussa ja voitti Ric Flairin.


title: Triple H

text: Triple H:lla oli lyhyt feudi Big Show:n kanssa, kun Show oli suivaantunut Triple H:lle siitä kuinka hän oli kohdellut Ric Flairia menneinä kuukausina. Tästä vihanpidosta Triple H siirtyi eteenpäin ja voitti turnauksen, jonka palkintona oli mestaruusmatsi WrestleManiassa WWE-mestaruudesta John Cenaa vastaan. HHH hävisi tämän ottelun, kuten myös tätä seuraavan Triple Threat-ottelun Backlashissa.


title: Triple H

text: Shawn Michaelsilla ja Vince McMahonilla oli päällä verinen feudi vuoden 2005 lopusta lähtien. Alkukesästä alkoi esiintyä huhuja D-Generation X'n uudelleenyhdistymisestä, ja huhut voimistuivat entisten DX'n jäsenten tehdessä kuuluisia 'Crotch Chop'-liikkeitään otteluissaan, mm. WrestleMania 22:ssa. Triple H:kin aloitti feudin Vince McMahonin kanssa tämän evätessä Triple H'lta mestaruusottelumahdollisuudet.


title: Triple H

text: Huhuja vahvisti myös se, kun WWE:n huutokaupassa myytiin WWF 1998 lehtiä, joissa oli kumpienkin Shawn Michaelsin ja Triple H:n nimikirjoitukset. Samalla pistettiin myyntiin DX DVD:itä ja T-paitoja, kuten myös toimintafiguureja, joissa olisi Shawn ja Triple H kummatkin heidän DX asusteissaan. DX'n paluusta kertova Vengeance-PPV'n mainos julkistettiin internetissä monta viikkoa ennen virallista yhdistymistä.


title: Triple H

text: 12. kesäkuuta D-Generation X lopulta palasi yhteen kahden entisen jäsenen voimin. Keskellä Triple H:n gauntlet matsia Spirit Squadia vastaan, Shawn Michaels tuli auttamaan vanhaa kaveriaan. Kun he olivat hoidelleet Spirit Squadin, he ilmaisivat selkein kädenliikkein olevansa tyytymättömiä Vince McMahoniin. DX voitti Spirit Squadin 5 vs. 2 tasoitusottelussa Vengeancessa, 25. kesäkuuta. Voiton jälkeen he alkoivat pilailla Spirit Squadin, Vincen, Shanen ja Jonathan Coachmanin kustannuksella. Sitten he voittivat Spirit Squadin Saturday Night's Main Eventissä 5 vs. 2 eliminaatiotasoitusottelussa.


title: Triple H

text:
SummerSlamissa D-Generation X kohtasi Vince McMahonin ja tämän pojan Shane McMahonin. DX voitti ottelun, vaikka Umaga hyökkäsikin heidän kimppuunsa ottelun aikana. DX'n ja McMahonien feudi siirtyi sivuun Unforgivenin jälkeen, McMahonien hävittyä DX'lle 2vs3 tasoitus-Hell in a Cell-ottelussa.
DX hajosi väliaikaisesti New Year's Revolution 2007:ssä, jossa Triple H loukkaantui.


title: Triple H

text:
Triple H teki paluun Summerslammissä, jossa hän voitti King Bookerin. Pari kuukautta myöhemmin hän voitti WWE:n mestaruuden juuri sen ilmaiseksi saaneelta Randy Ortonilta, mutta hävisi sen takaisin heti samana iltana, kun Orton peittosi hänet RKO:lla selostajanpöytää Last Man Standing-matsissa.
Vuoden 2008 alussa Triple H otteli Ric Flairia vastaan. Voitolla hän olisi päässyt Royal Rumbleen ja lopettanut Ric Flairin mahtavan uran. William Regal kuitenkin löi Ric Flairia nyrkkiraudoilla kun HHH yritti Selättää Flairin Pedigreen jäljiltä. Joten Flairin ura jatkui ja Triple H ei päässyt Royal Rumbleen. Seuraavassa Raw:ssa Triple H kohtasi William Regalin ja voitti hänet, mutta päästäkseen Royal Rumbleen hänen piti voittaa vielä Snitsky ja Mark Henry. Voitettuaan heidätkin Triple H pääsi Royal Rumbleen, jossa oli Rumblessa kehään palanneen John Cenan kanssa viimeisenä kehässä. Cena kuitenkin pudotti Triple H:n kehästä FU:lla ja pääsi WrestleManiaan.


title: Triple H

text: No Way Outissa Triple H voitti Elimination Chamberin, ja pääsi WWE:n mestari Randy Ortonia ja entistä WWE:n mestaria John Cenaa vastaan Triple Threat matsiin WrestleManiaan. WrestleManiassa Triple H teki Pedigreen Cenalle ja ottelu näytti ratkaistulta, mutta Orton tuli takaapäin, potkaisi HHH:ta päähän ja selätti Cenan. Backlashissä JBL:n oli määrä kohdata Orton mestaruudesta single-matsissa. Mutta Triple H pääsi otteluun mukaan voitettuaan JBL:n ja Ortonin tasoitusottelussa eräässä Rawissa, jonka jälkeen hän hävisi JBL:n kanssa tasoitusottelun John Cenalle , joten ottelu oli Fatal Four Elimination-ottelu. Triple H voitti ottelun eliminoimalla viimeisenä Randy Ortonin. Seuraavasa Rawissa Triple H kukisti Ortonin uusinta ottelussa. Orton sai vyöstä vielä kaksi revanssia, aluksi Steel Cage-ottelu Judgment Dayssä ja sitten Last Man Standing-ottelu. HHH voitti lyötyään ortonia lekalla päähän. One Night Standingissä. Night of Champions-tapahtumassa Triple H voitti John Cenan ja piti mestaruutensa. Vuoden 2008 WWE Draftissa Triple H siirrettiin Raw:sta Smackdown:iin. The Great American Bashissä Triple H puolusti mestaruuttaan onnistuneesti Edgeä vastaan.


title: Triple H

text: 25. heinäkuuta SmackDownissa oli kuuden miehen Battle Royal WWE mestaruuden ykköshaastajan paikasta, jossa Jeff Hardy, Umaga, Mr. Kennedy, M.V.P, Big Show ja The Great Khali. The Great Khali voitti kyseisen ottelun. Khali ja Triple H ottelivat WWE:n mestaruudesta SummerSlam -tapahtumassa, mutta Triple H jatkoi mestaruuskauttaan. No Mercyssä D-Generation X yhdistyi jälleen, sillä John Morrison ja The Miz olivat mollanneet heitä 28.lokakuuta ECW:ssä, jolloin vuorostaan DX pilkkasi heitä heidän High School -kuvillaan seuraavan viikon RAW'ssa.


title: Triple H

text: Survivor Seriesissä Triple H menetti WWE-mestaruutensa Edgelle, joka teki paluun toivuttuaan ottelusta Undertakeria vastaan Hell In A Cell -ottelussa SummerSlamissa. Hämärien juonikuvioiden vuoksi Edge korvasi Jeff Hardyn.


title: Triple H

text: Vuoden 2008 Armageddonissa Triple H sai tilaisuuden voittaa WWE-mestaruus takaisin Edgen, Jeff Hardyn ja hänen välillä käytävässä ottelussa, mutta Hardy vei mestaruuden selättäen Edgen. Triple H karsiintui Elimination Chamber matsiin joka taistellaan WWE-mestaruudesta. Triple H voitti WWE Championshipin jolloin hänestä tuli 8 kertainen WWE Champion mikä rikkoi The Rockin ennätyksen joka oli ollut 7 kertaa WWE Champion.


title: Triple H

text: 16. helmikuuta 2009 Rawissa Triple H tuli auttamaan Stephanie ja Shane McMahonia, Randy Ortonin hyökättyä heidän kimppuunsa. 20. helmikuuta Smackdownissa Jim Ross haastatteli Triple H:ta. Haastattelun aikana näytettiin kuvamateriaalia Rawin tapahtumista 16. helmikuuta. Ross kysyi Triple H:lta miltä tämän näkeminen hänestä tuntui. Vastauksena tähän hän tunnusti (5 vuoden naimisissa olon jälkeen) että Stephanie McMahon on hänen vaimonsa, Vince McMahon hänen appensa ja Shane hänen lankonsa. Tämä vuoksi feudi Triple H:n ja Ortonin välillä kasvoi. 23. helmikuuta Rawissa Triple H ja Randy Orton kohtasivat kehässä toisensa ennen kuin Triple H ajoi tämän sekä Ted DiBiasen ja Cody Rhodesin (jotka tunnettiin tag teamina nimeltä The Legacy) ulos kehästä sledgehammerilla. Viikkoja myöhemmin ilmoitettiin että Triple H puolustaisi mestaruuttaan Ortonia vastaan WrestleMania XXV:ssä. Tapahtumassa Triple H selätti Ortonin ja säilytti mestaruutensa. Backlash 2009 tapahtumassa Triple H, Batista ja Shane McMahon kohtasivat Ortonin sekä Legacyn kuuden miehen tag team ottelussa WWE Championshipistä. Triple H hävisi mestaruuden yritettyään estää Batistaa iskemästä Cody Rhodesia tuolilla, jolloin Orton iski Triple H:lle RKO:n ja Punt Kickin. Ortonista tuli uusi WWE Champion ja Triple H joutui kuuden viikon sairauslomalle.


title: Triple H

text: 10. elokuuta Rawissa videolla Triple H tapasi Shawn Michaelsin joka työskenteli (juonitarinan mukaan) Texasilaisessa kahvilassa kokkina. Videoiden edetessä Triple H yritti saada Shawnin palaamaan WWE:hen. Monien tapahtumien jälkeen Michaels suostui palaamaan 17. elokuuta yhteen ja D-Generation X oli jälleen kerran yhdistynyt. Sen jälkeen he aloittivat lyhyehkön feudin Legacyn kanssa. Ensimmäiseksi he kohtasivat Legacyn SummerSlam (2009) tapahtumassa jonka DX voitti. Breaking Point tapahtumassa Legacy voitti DX:n submissions count anywhere matsissa. Feudi päättyi Hell in a Cell (2009) tapahtumassa jossa DX voitti Legacyn Hell in a Cell matsissa. tapahtumassa DX voitti Big Show’n ja Chris Jerichon ja samalla Unified WWE Tag Team Championshipit Tables, Ladders and Chairs matsissa. 8. helmikuuta 2010 Rawissa DX hävisi mestaruudet The Mizille ja Big Show’lle.


title: Triple H

text: 21. helmikuuta Triple H osallistui Elimination Chamberiin WWE Championshipista mutta ei kuitenkaan onnistunut voittamaan ottelua. Viikkoja myöhemmin hän joutui Sheamusin hyökkäyksen kohteeksi, sillä Sheamus syytti Triple H:ta WWE Championshipin häviämisestä. Tämä johti heidän väliseensä otteluun WrestleMania XXVI tapahtumaan jonka Triple H voitti. Seuraavana päivänä Rawissa Sheamus hyökkäsi taas Triple H:n kimppuun tämän esittäessä jäähyväispuhetta Shawn Michaelsille joka joutui lopettamaan uransa. Sheamusin hyökkäys uusintaotteluun Extreme Rules tapahtumassa. Extreme Rulesissa Sheamus hyökäsi Triple H:n kimppuun show’n alussa ja tämän myös voitti itse ottelun. Samana iltana Triple H loukkasi hauislihaksensa. Triple H palasi WWE Fan Apprecation tapahtumassa 30. lokakuuta. Tapahtumassa hän voitti Alberto Del Rion. Tribute to the Troops 2010 tapahtumassa Triple H ja Shawn Michaels tekivät vielä yhden illan esiintymisen DX:nä. 12. marraskuuta radiohaastattelussa Triple H ilmoitti tekevänsä varmasti paluun ennen WrestleManiaa.


title: Triple H

text: Triple H teki paluunsa 21. helmikuuta Rawissa heti tämän jälkeen kun The Undertaker oli myös tehnyt paluunsa. Molemmat miehet katsoivat WrestleMania XXVII logoa mikä viittasi heidän väliseensä otteluun tapahtumassa. Triple H kohtaa Undertakerin wrestlemaniassa. Wrestlemaniassa Triple H hävisi Undertakerille Hell's Gate-liikkeen takia. Hän luovutti juuri ennen kuin menetti tajuntansa. Seuraavana iltana Triple H lupasi odottavansa The Undertakeria. Nykyään hän toimii WWE:n chief operating officerina. Hänellä alkoi feudi CM Punkin kanssa ja Kevin Nash oli myös sekaantunut feudiin. COO:na Triple H erotti myöhemmin Kevin Nashin hänen huijatuaan häntä itseään ja koko WWE:tä. CM Punk ei kuitenkaan niellyt selitystä vaan totesi Triple H:n ja Kevin Nashin olevan edelleen parhaimpia ystäviä. CM Punk oli tehnyt tulevan ottelun Night of Championissa henkilökohtaisen, epäkunnioittaneen WWE:n yritystä, Triple H:ta sekä hänen vaimoaan. Triple H muokkasi heidän välisen ottelunsa "Ei diskausta" ottelusta, jossa mikä tahansa oli sallittua. CM Punk ja Triple H lisäsi myöhemmin otteluun vielä panoksia, jos Triple H voittaisi, hän erottaisi CM Punkin. Jos CM Punk voittaisi, Triple H:n olisi erottava COO:n tehtävistä. Night of Championissa Triple H voitti CM Punkin, Kevin Nashin The Mizin ja R Truthin otteluun sekaantumisista huolimatta. Seuraavassa Rawissa Triple H ei kuitenkaan erottanut CM Punkia vaan ohjelman päätyttyä hän erotti The Mizin sekä R Truthin. Hän päätti myös, että CM Punk saa tilaisuuden uudelleenotteluun maailmanmestaruudesta Hell in a Cell tapahtumassa. Ottelu käytäisiin kolminotteluna mestarin John Cenan, hänen haastajan Alberto Del Rion sekä CM Punkin välillä. Ottelun voittaja oli Alberto Del Rio ja täten uusi WWE Mestari. Myöhemmin syksyllä 2011, heillä oli "Confidense/No confidense" äänestys jonka myötä Triple H:lle äänestettiin "No confidence" ja Triple H poistui General Manager virastaan Vince McMahonin vapauttaessaan tämän tehtävästään.


title: Dwayne Johnson

text: Dwayne Douglas Johnson (s. 2. toukokuuta 1972 Hayward, Kalifornia), paremmin tunnettu nimellä The Rock, on yhdysvaltalainen näyttelijä ja showpainija.


title: Dwayne Johnson

text: Johnson on kolmannen sukupolven painija, sillä hänen isänsä ja isoisänsäkin olivat painijoita. Painiuransa aikana ja sen jälkeen hän on esiintynyt monissa elokuvissa, kuten "Muumion paluu", "Skorpionikuningas", "Pako viidakkoon", "Walking Tall", "Gridiron Gang", "Be Cool", "Doom", "The Game Plan" sekä "Fast & Furious 5", "6", "7" ja "8". Vuonna 2016 Johnson oli Forbes-lehden mukaan maailman parhaiten palkattu näyttelijä 64,5 miljoonan dollarin vuosituloillaan.


title: Dwayne Johnson

text: Dwayne Douglas Johnson syntyi Haywardissa, San Franciscon lahden alueella Kaliforniassa. Isänsä puolelta hän on tummaihoinen kanadalainen () ja äitinsä puolelta samoalainen.


title: Dwayne Johnson

text: Kun amerikkalaista jalkapalloa pelanneen Johnsonin lupaava peliura katkesi Miamin yliopistossa saatuihin polvivammoihin, hän siirtyi showpainin pariin. Miamin yliopistosta hänellä on tutkinto kriminologiasta.


title: Dwayne Johnson

text: Epäonnistuneen jalkapallouransa jälkeen Johnson halusi showpainijaksi. Hän oli tuolloin 23-vuotias. Hän pyysi isäänsä opettamaan häntä ja alkoi työskennellä aluksi pienissä Carny turnauksissa. Vuotta myöhemmin hän pääsi tryoutille WWF-organisaatioon Pat Pattersonin avulla. Johnson otteli voitokkaasti muun muassa Steve Lombardia vastaan, mutta hävisi Chris Candidolle ja Owen Hartille. Sittemmin hän solmi sopimuksen USWA:n kanssa, jossa hän paini nimellä ”Flex Kavana/Flex Cavanah”. Kilpaillessaan USWA:ssa Johnson voitti USWA World Tag Team Championship parijoukkuemestaruuden Bart Sawyerin kanssa kahdesti kesällä 1996.


title: Dwayne Johnson

text:
Johnson teki ensiesiintymisensä WWE:ssä nimellä Rocky Maivia Survivor Series -tapahtumassa 17. marraskuuta 1996. Hän yhdisti kehänimessään isänsä ja isoisänsä kehänimiä. Myös WWE ryhtyi mainostamaan Johnsonia ensimmäisenä kolmannen sukupolven painijanaan. Kolme kuukautta myöhemmin (17. helmikuuta 1997) Johnson voitti WWE
Intercontinental Championship tittelin Hunter Hearst Helmsleylta. Johnson puolusti mestaruuttaan 31. maaliskuuta 1997, jossa hän voitti hylkäyksellä Bret Hartin.


title: Dwayne Johnson

text: Hävittyään Intercontinental Championship -tittelin Owen Hartille 28. huhtikuuta 1997 ja toivuttuaan loukkaantumisesta Johnson liittyi Nation of Domination talliin loppuvuodesta 1997. Samalla Johnson muutti painihahmoaan. Hyvänä hahmona tunnettu Rocky Maivia oli nyt karismaattinen kiusaaja The Rock, joka puhui itsestään kolmannessa persoonassa. Lopulta maaliskuussa 1998 hän syrjäytti Faarooqin Nation of Domination tallin johtajan asemasta. The Rock ryhtyi samalla myös pilkkaamaan WWF:n televisiojuontajia. 7. joulukuuta 1997 The Rock yritti uusia Intercontinental Championship mestaruuden, mutta hävisi D-Generation X: In Your House -tapahtumassa Stone Cold Steve Austinille.


title: Dwayne Johnson

text: Seuraavana päivänä "Raw is War" -ohjelmassa Vince McMahon määräsi Austinin uusintaotteluun The Rockia vastaan puolustaakseen mestaruuttaan, mutta Austin luovutti mestaruuden The Rockille. Alkuvuodesta 1998 hän otteli uudelleen Austinia ja Ken Shamrockia vastaan, mutta hävisi molemmat ottelut. 31. toukokuuta 1998 The Rock puolusti Austinilta saamaansa Intercontinental Championship mestaruutta Faarooqia vastaan Over the Edge: In Your House -tapahtumassa. Tämän jälkeen The Rock puolusti titteliään Triple H:ta ja hänen D-Generation X tallia vastaan. The Rock otteli Triple H:ta vastaan Fully Loaded tapahtumassa, jossa ottelu päättyi tasapeliin. Uusintaottelu käytiin "ladder matchina" SummerSlam tapahtumassa 30. elokuuta 1998, jossa The Rock hävisi Intercontinental Championship -tittelin. The Rock otteli "Triple threat" teräskehäottelussa Ken Shamrockia ja Mankindia vastaan 27. syyskuuta 1998 Breakdown tapahtumassa. The Rock voitti ottelun, jonka myötä hän nousi ykköshaastajaksi WWF mestaruudesta. Tämän jälkeen The Rock riitaantui tallikaverin Mark Henryn kanssa, jonka myötä hän jätti The Nationin.


title: Dwayne Johnson

text: The Rock liittyi The Corporation talliin ja otteli marraskuussa 1998 Survivor Series tapahtuman Deadly Game turnauksessa vapaana olleesta WWF mestaruudesta. Hän eteni aina loppuotteluun saakka voitettuaan matkalla Big Boss Manin, Ken Shamrockin ja The Undertaker. Loppuottelussa The Rock voitti Mankindin, jonka myötä hänet julistettiin WWF mestariksi. Se oli samalla hänen ensimmäinen WWF mestaruus. Myöhemmin joulukuussa 1998 The Rock sai oman pay-per view ohjelman "In Your House" -sarjasta, nimeltään "Rock Bottom: In Your House". Kyseisessä ohjelmassa The Rock otteli uusintaottelun WWF mestaruudesta Mankindia vastaan, jonka hän myös hävisi. The Rockin ja Mankindin välille syntyi riitaa mestaruusottelun myötä ja Mankind voitti The Rockin Steve Austinin kanssa Raw is War -sarjassa 4. tammikuuta 1999. Lopulta The Rock sai revanssin Mankindista Royal Rumble tapahtumassa 24. tammikuuta 1999, jonka myötä hänet julistettiin toistamiseen WWF mestariksi.


title: Dwayne Johnson

text: Pari päivää myöhemmin WWF-titteliottelusta The Rock hävisi mestaruusvyönsä toistamiseen Mankindille tyhjässä areenassa käydyssä ottelussa, joka esitettiin Super Bowl XXXIII:n puoliajalla 31. tammikuuta 1999. 15. helmikuuta 1999 The Rock otteli viidennen kerran Mankindia vastaan WWF tittelistä tällä kertaa Raw is War tapahtumassa, jossa The Rock voitti uransa kolmannen WWF mestaruuden. The Rock ei kuitenkaan kyennyt puolustamaan mestaruuttaan Steve Austinia vastaan, jolle hän hävisi WrestleMania XV tapahtumassa 28. maaliskuuta 1999. The Rock haastoi Austinin uusintaotteluun mestaruudesta, mutta hävisi huhtikuussa 1999 "Backlash: In Your House" tapahtumassa käydyn ottelun. Tämän jälkeen The Rock otteli muun muassa Triple H:ta vastaan Over the Edge -tapahtumassa voitokkaasti, mutta hävisi WWF mestari The Undertakerille King of the Ring -tapahtumassa.


title: Dwayne Johnson

text: Myöhemmin elokuussa 1999 The Rock muodosti Mankindin kanssa Rock 'n' Sock Connection ryhmän, joka osallistui World Tag Team Championship turnauksiin. Kaksikko nousi tuolloin suosituimmaksi parivaljakoksi ja voitti World Tag Team -mestaruuden kolmesti.


title: Dwayne Johnson

text: Usean vuoden tauon jälkeen 14. helmikuuta 2011 "Monday Night RAW" -ohjelmassa Johnson palasi WWE:n pariin, kun hän ilmoitti olevansa vuoden 2011 Wrestlemanian juontaja.


title: Dwayne Johnson

text:
Johnson palasi WWE Showpainiohjelmaan ja WrestleManian jälkeen seuraavassa "Raw"-ohjelmassa The Rock ja John Cena sopivat välillensä ottelun vuoden 2012 WrestleManiaan. The Rock voitti Cenan WrestleManian pääottelussa. Seuraavana iltana "Raw"-ohjelmassa The Rock ilmoitti ottelevansa vielä jonain päivänä WWE:n mestaruudesta ja voittavansa sen. "RAW"'n tuhannennessa juhlajaksossa 23. heinäkuuta 2012 The Rock ilmoitti ottelevansa WWE mestaruudesta Royal Rumble 2013 -tapahtumassa, oli mestari kuka tahansa. Vahvin vaihtoehto oli CM Punk, joka on ollut jo yli 400 päivää WWE:n mestari ja joka teki Clothesline-liikkeen Rockille kun tämä yritti tehdä nimikkoliikettään, Peoples Elbowta, Big Showlle samaisessa jaksossa. The Rock palasi WWE:hen Royal Rumblessa 2013. Hän sai vastaansa WWE-mestari CM Punkin. CM Punk voitti ottelun, mutta se käynnistettiin uudestaan, jolloin The Rock vei voiton CM Punkista. Mies on uusi WWE-mestari. Saman vuoden Wrestlemania-tapahtumassa The Rockilla oli matsi John Cenaa
vastaan WWE- mestaruudesta, Cena voitti ottelun.


title: Pierre-Simon Laplace

text: Pierre-Simon de Laplace (23. maaliskuuta 1749 Beaumont-en-Auge – 5. maaliskuuta 1827 Pariisi) oli ranskalainen markiisi, tähtitieteilijä ja matemaatikko. Hän suoritti perustavia planeettajärjestelmä- ja todennäköisyysteorian tutkimuksia, sekä esitti aurinkokunnan syntyä koskevan teorian, jonka mukaan aurinkokunta olisi syntynyt pyörivästä kutistuvasta kaasupilvestä. Hän tuli tunnetuksi myös differentiaalilaskentateorioiden kehittelijänä.


title: Pierre-Simon Laplace

text: Laplace opiskeli aluksi teologiaa Caenin yliopistossa, mutta löysi kutsumuksensa matematiikan parista. Hän lähti Pariisiin mukanaan suosituskirje Jean Le Rond d'Alembertille, joka löysi Laplacelle työpaikan École Militairesta.


title: Pikaluistelu talviolympialaisissa 1932

text: 1932 talviolympialaisissa Yhdysvaltain Lake Placidissa kilpailtiin miesten pikaluistelussa neljässä eri sarjassa. Naisten luistelu oli näytöslajina.


title: Pikaluistelu talviolympialaisissa 1932

text: Ensimmäisen ja ainoan kerran olympialaisten historiassa kilpailut käytiin nykyistä kaukalopikaluistelua muistuttavalla yhteislähdöllä. Tämä antoi amerikkalaisluistelijoille selkeän etulyöntiaseman, sillä eurooppalaisluistelijat eivät koskaan olleet moiselle tyylillä luistelleet. Eurooppalaisluistelijoille menikin vain kaksi mitalia yhdysvaltalaisten ja kanadalaisten kahmiessa loput. Ennakkosuosikki Clas Thunberg jättäytyi kokonaan pois kilpailuista.


title: Pikaluistelu talviolympialaisissa 1932

text: Yhteensä 31 miespikaluistelijaa kuudesta maasta kilpaili Lake Placidin pikaluistelussa. Kahdeksan luistelijaa kilpaili kaikilla neljällä matkalla.


title: Pikaluistelu talviolympialaisissa 1932

text: Lake Placidin talviolympialaisten pikaluistelijoista nuorin oli 18 vuoden ja 221 päivän ikäisenä kilpaillut kanadalainen Herbert Flack, ja vanhin oli Japania 29 vuoden ja 58 päivän ikäisenä edustanut Tomejo Uruma.


title: Pikaluistelu talviolympialaisissa 1932

text: Naisten pikaluistelu oli Lake Placidissa ensimmäistä kertaa olympiakisojen ohjelmassa, tosin näytöslajina. Naiset kilpailivat 8.–10. helmikuuta 500, 1 000 ja 1 500 metrin matkoilla. Kilpailut käytiin miesten pikaluistelun tapaan yhteislähtöinä. Kilpailijoita oli kymmenen, joista viisi Yhdysvalloista ja viisi Kanadasta. Kilpailupaikka oli aikaisemmin miesten pikaluistelussa käytetty 400 metrin rata olympiastadionilla.


title: Pikaluistelu talviolympialaisissa 1932

text: Jokaisella kolmella matkalla käytiin aluksi kaksi alkuerää, joiden kolme parasta selvisivät loppukilpailuun. Vaikka mukana oli vain kahden maan edustajia, tuli kilpailuista kovatasoisia voittoaikojen painuessa virallisten maailmanennätysten tuntumaan ja alle. Yhteislähtömuotoisena käytyjen kilpailujen ajat eivät kuitenkaan kelvanneet viralliseksi ennätyksiksi. Viralliset maailmanennätykset olivat Lake Placidin olympiakisojen aikaan seuraavat:


title: Pikaluistelu talviolympialaisissa 1932

text: Yhdysvaltalaiset naisluistelijat saavuttivat kolmella matkalla kaksi ensimmäistä, yhden toisen ja kaikki kolme kolmatta sijaa. Kanadalaiset voittivat yhden matkan ja sijoittuivat kahdesti toisiksi. Kahdesti kolmen parhaan joukkoon ylsivät yhdysvaltalaiset Elizabeth Dubois ja Kit Klein sekä kanadalainen Jean Wilson, jotka kaikki myös voittivat yhden matkan.


title: Pikaluistelu talviolympialaisissa 1932

text:
Päivämäärä: maanantai 8. helmikuuta
Ensimmäisestä 500 metrin alkuerästä loppukilpailuun etenivät Lela Brooks-Potter (voittoaika 62,4), Elsie Muller-McLave ja Helen Bina. Kanadan Hattie ja Donaldson karsiutuivat. Toisessa alkuerässä Jean Wilson (60,4), Kit Klein ja Elizabeth Dubois selvittivät tiensä loppukilpailuun yhdysvaltalaisen Franeyn ja kanadalaisen Hurdin karsiutuessa.


title: Pikaluistelu talviolympialaisissa 1932

text:
Loppukilpailussa nopein oli ajan 58,0 luistellut Kanadan Jean Wilson. Hänen jälkeensä maalin tulivat toisena ja kolmantena yhdysvaltalaiset Elizabeth Dubois ja Kit Klein.
Päivämäärä: tiistai 9. helmikuuta
Alkueristä ensimmäisessä Brooks-Potter vei voiton ajalla 2.01,2. Loppukilpailuun hänen jälkeensä luistelivat kanadalaiset Geraldine Mackie ja Hattie Donaldson. Neljänneksi sijoittui Yhdysvaltain Bina, ja saman maan Muller-McLave keskeytti. Toisessa alkuerässä Kanadan Wilson oli nopein ajalla 2.06,0. Muut loppukilpailuun selviytyneet olivat yhdysvaltalaiset Dubois ja Dorothy Franey. Kanadan Hurd ja Yhdysvaltain Klein keskeyttivät.


title: Pikaluistelu talviolympialaisissa 1932

text:
Yhdysvaltalaisista Dubois voitti loppukilpailun ajalla 2.04,0, ja Franey luisteli kolmanneksi. Toiseksi luisteli Kanadan Donaldson.
Päivämäärä: keskiviikko 10. helmikuuta
1 500 metrin ensimmäiseen alkuerän ajalla 2.54,0 voittanut Brooks-Potter eteni loppukilpailuun seuranaan Yhdysvaltain Bina ja Kanadan Mackie. Yhdysvaltain Muller-McLave ja Kanadan Donaldson karsiutuivat loppukilpailusta. Toisessa alkuerässä Yhdysvaltain Dubois ja Kanadan Hurd karsiutuivat kanadalaisen Wilsonin viedessä voiton ajalla 2.54,2. Wilsonin kanssa loppukilpailuun etenivät yhdysvaltalaiset Klein ja Franey.


title: Pikaluistelu talviolympialaisissa 1932

text: Loppukilpailun voittoaika 3.00,6 oli selvästi alkueriä heikompi. Voittoon luisteli Yhdysvaltain Klein ennen Kanadan Wilsonia. Yhdysvaltain Bina sijoittui kolmanneksi.


title: Lev Landau

text: Lev Davidovitš Landau (, 22. tammikuuta 1908 Baku, Bakun kuvernementti, Venäjän keisarikunta – 1. huhtikuuta 1968 Moskova) oli juutalaistaustainen Neuvostoliitossa päätyönsä tehnyt teoreettinen fyysikko. Hän tutki mm. kiinteän olomuodon fysiikkaa, plasmafysiikkaa, ja hiukkasfysiikkaa. Hänen merkittävimpiä aikaansaannoksiaan ovat mm. diamagnetismin kvanttiteoria, jatkuvien faasimuutosten teoria (ns. Ginzburg-Landau-teoria), ferminesteteoria, supranesteiden teoria. Hänelle myönnettiin Nobelin fysiikanpalkinto vuonna 1962 supranestemäisen heliumin ominaisuuksien tutkimisesta. Hän myös kirjoitti tunnetun kymmenosaisen kirjasarjan "Course of Theoretical Physics" yhdessä oppilaansa Jevgenij Lifšitsin kanssa.


title: Lev Landau

text: Lev Landau oli vangittuna vuosina 1938–1939 Stalinin vainoissa. Arvostetun kokeellisen fyysikon Pjotr Kapitsan rohkea vetoomus suoraan Stalinille sai Landaun ennen pitkää vapaaksi.


title: Lev Landau

text: Landau kuoli 1. huhtikuuta 1968.


title: Lev Landau

text: Landau piti luetteloa fyysikoiden nimistä ja jakoi heidät eri ryhmiin heidän saavutustensa perusteella. Hän suoritti jaon numeroilla 0–5 käyttäen logaritmista asteikkoa, jossa 0 on paras mahdollinen. Ryhmään yksi kuuluivat Niels Bohr, Werner Heisenberg ja Erwin Schrödinger, jotka loivat pohjan kvanttifysiikalle. Albert Einsteinin Landau luokitteli numerolla 0,5 ja Isaac Newtonin numerolla 0.


title: Matti Kuusi

text: Matti Akseli Kuusi (25. maaliskuuta 1914 Helsinki – 16. tammikuuta 1998 Helsinki) oli kansanrunoudentutkija ja Helsingin yliopiston professori 1959–1977 sekä akateemikko vuodesta 1985. Hän väitteli filosofian tohtoriksi vuonna 1950 kertovan kansanrunouden tutkimuksella "Sampo-eepos", tutki suomalaisten muinaisrunojen syntyä tyylianalyysin avulla ja sananparsia. Hän osallistui aktiivisesti kulttuurikeskusteluun ja julkaisi suuren määrän artikkeleita ja kirjoja, muun muassa kirjat "Vanhan kansan sananlaskuviisaus" (1953), "Maria Luukan laulut ja loitsut" (1983) ja muistelmateoksen "Ohituksia" (1985).


title: Matti Kuusi

text: Kuusen vanhemmat olivat filosofian maisteri, vakuutusyhtiön johtaja Aarne Kuusi (alkujaan Granfelt) ja Alli o.s. Zidbäck. Hänen nuorempi veljensä Pekka Kuusi oli kansanedustaja ja Alkon pääjohtaja. Matti ja Pekka Kuusen setä oli sosiaalipoliitikko Eino Kuusi ja serkku taidemaalari ja graafikko Helmi Kuusi sekä isoisä kansansivistys- ja raittiusmies Aksel August Granfelt.


title: Matti Kuusi

text: Matti Kuusi opiskeli 1930-luvulla kirjallisuutta Helsingin yliopistossa, jossa hän sai vaikutteita muun muassa Viljo Tarkiaiselta ja Eino Kailalta. Kuusi oli tällöin mukana myös AKS:n toiminnassa. Vuosina 1936–1937 hän opiskeli Saksassa Alexander von Humboldtin säätiön apurahalla. Jatkosodan aikana Kuusi toimi valistusupseerina. Sodan jälkeen hän toimi Helsingin yliopistossa suomalaisen ja vertailevan kansanrunoudentutkimuksen dosenttina 1951–1959 ja professori 1959–1977.


title: Matti Kuusi

text: Matti Kuusi sai Suomen Kulttuurirahaston tunnustuspalkinnon vuonna 1984.


title: Matti Kuusi

text: Rintamamiesten runokokoelmaa "Täältä jostakin" varten Kuusi kirjoitti runon "Kuolemanjuoksu". Kokoelman toimitti Olavi Paavolainen, joka piti sitä niin rajuna, että kehotti keventämään alkua, mutta siihen Kuusi ei kyennyt. Runon taustalla oli Kuusen kokemus Tyrjän läpimurtotaistelusta, jossa kaatui kolmisensataa suomalaista sotilasta. Hiukan tarkistettuna mutta olennaisesesti samanlaisena se sisältyy Kuusen kokoelmaan "Routa liikkuu" (1947). Niin Panu Rajala kuin Kuusen elämäkerturi Tellervo Krogerus pitävät runoa ainutlaatuisena sotarunojen joukossa. Rajalan mukaan Kuusella oli maine "AKS:n hovirunoilijana", ja leiman löi juuri Paavolainen.


title: Matti Kuusi

text: Matti Kuusi avioitui vuonna 1944 Kaarina Johanna Lumialan kanssa. Heille syntyi neljä lasta, joista tytär Outi Lauhakangas on sananlaskututkija.


title: Roskaa

text: Roskaa ("Trash") on yhdysvaltalainen Paul Morrisseyn vuonna 1970 ohjaama ja käsikirjoittama ja Andy Warholin tuottama elokuva. Se on keskimmäinen osa trilogiasta, jonka ensimmäinen osa on "Flesh" ja kolmas osa "Himo" ("Heat").


title: Roskaa

text: Elokuvassa esiintyvät pääosissa Joe Dallesandro, Holly Woodlawn ja Jane Forth. Elokuvassa olennaisia aineksia ovat seksi, huumeet ja rock 'n' roll. Se kiellettiin monissa maissa alle 18-vuotiailta. Suomessa elokuva kiellettiin kokonaan vuonna 1972, mutta päätös peruttiin myöhemmin.


title: Dagobert II

text: Dagobert II (noin 652–679) oli Sigebert III:n poika ja Austrasian kuningas 676–679.


title: Dagobert II

text: Kun Sigebert III kuoli, Austrasian major domus Grimoald I leikkautti Dagobertin ylhäisen syntyperän symbolin, pitkät hiukset ja lähetti tämän luostariin Irlantiin. Sen jälkeen Grimoald nosti kuninkaaksi oman poikansa Kildebert Adoptivuksen, jonka Sigebert III oli ehtinyt adoptoida ennen Dagobertin syntymää.


title: Dagobert II

text: Austrasian ylimystö ei kuitenkaan hyväksynyt vallankaappausta, ja Grimoald ja Kildebert kukistettiin. Austrasian kruunun sai Kilderik II, joka murhattiin vuonna 675. Kilderikin kuoltua Dagobert noudettiin luostarista ja nostettiin kuninkaaksi. Hänet murhattiin kuitenkin jo kolmen vuoden kuluttua.


title: Trash

text: Trash, englanniksi "roska", voi tarkoittaa useampaa asiaa.


title: Fuad I

text: Fuad I (, 26. maaliskuuta 1868 – 28. huhtikuuta 1936) oli Egyptin sulttaani ja Egyptin ja Sudanin kuningas sekä Nubian, Kurdufanin ja Darfurin suurruhtinas vuosina 1917–1922. Hänestä tuli kuningas vuonna 1922 kun Egypti itsenäistyi.


title: Fuad I

text: Ahmed Fuad syntyi Gizan palatsissa Kairossa. Hänen isänsä oli Egyptin kediivi Ismail pašša, joka kuului Muhammad Alin dynastiaan. Suku on alun perin albaanitaustainen ja tullut Albaniasta Egyptiin silloin, kun se oli osa Osmanien valtakuntaa. Fuadista tuli Egyptin sulttaani velipuolensa Hussein Kamelin kuoltua lokakuussa 1917. Kun Egypti itsenäistyi Britannian vallasta vuonna 1922, hän otti itselleen kuninkaan arvon. Englantilaiset miehitysjoukot pysyivät maassa tämän jälkeenkin.


title: Fuad I

text: Fuadin ensimmäinen vaimo oli Shivakiar Khanum Effendi, jonka kanssa hän meni naimisiin 30. toukokuuta 1895 Kairossa. He erosivat kuitenkin vuonna 1898 ja Fuad meni naimisiin vielä kolme kertaa.


title: Fuad I

text: Fuad meni toisen vaimonsa Nazli Sabrin kanssa naimisiin Bustanin palatsissa Kairossa 26. toukokuuta 1919. Tämän isä oli Abdulrahim pašša Sabri, maatalousministeri ja Kairon kuvernööri. Nazlin kaukainen sukulainen oli Suleiman pašša (oik. "Joseph Anthelme Sève"), joka oli ranskalainen upseeri Napoleonin armeijassa ja joka taisteli Ranskan armeijan joukoissa Egyptissä, mutta kääntyi islamiin ja liittyi sen jälkeen Egyptin armeijaan.


title: Fuad I

text: Fuad kuoli 28. huhtikuuta vuonna 1936 Qubban palatsissa Kairossa. Hänen pojastaan Farukista tuli uusi kuningas. Faruk oli 16-vuotias, kun hänestä tuli kuningas, joten sijaishallitsija hallitsi maata, kunnes Faruq näytti 19 vuotta.


title: Fuad I

text: Fuad ei osannut arabiaa, vaan puhui osmania hovissaan, koska hänen syntyessään maa oli turkinkielisten osmanien vallassa. Hänen poikansa Faruk opetteli arabiaa.


title: Fuad I

text: 1. Shivakiar Khanum Effendi (1876–1947)


title: Fuad I

text: Lapset:


title: Fuad I

text: 2. Nazli Sabri (1894–1978)


title: Konevitsan Jumalanäiti

text: Konevitsan Jumalanäiti () on ortodoksinen ikonityyppi. Suomen historiallisesti merkittävin ja kuuluisin ikoni on Heinävedellä Uuden Valamon luostarissa oleva tiettävästi vanhin Konevitsan ikonin kopio.


title: Konevitsan Jumalanäiti

text: Perimätiedon mukaan Konevitsan luostarin perustaja pyhittäjä Arseni Konevitsalainen olisi tuonut ikonin Athokselta jo vuonna 1393. Näin lienee tapahtunut, sillä siitä on historiallista todistusaineistoa ja asiasta kerrotaan esimerkiksi Arseni Konevitsalaisen elämäkerrassa. Alkuperäinen ikoni lienee kuitenkin tuhoutunut tai muuten hävinnyt vuosisatojen kuluessa tapahtuneiden levottomuuksien, tulipalojen ja hävitysten aikana.


title: Konevitsan Jumalanäiti

text: Konevitsan Jumalanäidin ikonin kunnioittamisen tapa levisi Venäjän ortodoksisessa kirkossa pyhittäjä Arsenin kuoleman (12.6.1447) jälkeen osana häneen liittynyttä kulttiaan. Konevitsan luostarissa luostarin perustajaan ja ensimmäiseen igumenin elämään liittynyt ikoni oli pyhäinjäännös, joka myös muistutti karjalaisen luostarin yhteydestä ja pyhiinvaelluksesta kreikkalaiseen maailmaan kuuluneelle Athokselle.


title: Konevitsan Jumalanäiti

text: Novgorodin itsenäisyyden menetys ja liittäminen Moskovan valtapiiriin katsotaan hidastaneen taustaltaan novgorodilaiseen Arseniin liittyneen ikonin merkityksen leviämistä Venäjällä. Arseni kanonisoitiin vasta 1500-luvulla. Varhaisimmat tiedot pyhittäjä arsenin ikonin kunnioittamisesta ajoittuvat 1500-luvun ensimmäiselle kolmannekselle. Kunnioittamisen merkiksi luostarissa valmistettiin Konevitsan Jumalanäitiä esittävä koruommeltu liina (65x78 cm), joka täydensi ikonia joiltain osin uusilla yksityiskohdilla.


title: Konevitsan Jumalanäiti

text: Vuonna 1794 Venäjän kirkko määräsi ikonin juhlapäiväksi 10. heinäkuuta.


title: Konevitsan Jumalanäiti

text: Suomessa Heinävedellä olevan tiettävästi vanhimman Konevitsan Jumalanäidin ikonin kopion valmistusaika sijoittuu 1400-luvun lopulle tai 1500-luvulle. Tämä ikoni poikkeaa alkuperäisestä myös siinä, että ikoni on maalattu molemmilta puolilta, kun taas alkuperäinen oli maalattu vain toiselta puoleltaan.


title: Konevitsan Jumalanäiti

text: Suomeen ikoni tuotiin Konevitsan luostarin munkkien paetessa sotaa vuonna 1940. Evakkomatkalle joutunut ikoni vietiin nykyiseen sijoituspaikkaansa Uuteen Valamoon vuonna 1956. Sitä ennen se oli Keiteleellä sijainneessa luostarissa, jossa ikonin katsotaan edesauttaneen luostaria tulipalolta suojenneessa ihmeessä vuonna 1953.


title: Konevitsan Jumalanäiti

text: Professori Aune Jääskinen on kirjoittanut ikonista väitöskirjan, jossa hän seikkaperäisesti selvittää ikonin alkuperää ja historiaa. Iän määritys on aiheuttanut kiistelyä tutkijoiden ja luostarien välillä, mutta viimeaikaiset tarkat tieteelliset tutkimukset tukevat professori Jääskisen ja tutkijoiden näkemyksiä Suomessa olevan ikonin iästä.


title: Konevitsan Jumalanäiti

text: Konevitsan Jumalanäidin ikoni ja sen kääntöpuolella oleva toinen ikoni, ns. Käsittätehty Kristus (Mandylion), konservoitiin alkuperäiseen ulkoasuunsa vuosina 1969–1970 Neuvostoliitossa Moskovassa. Ikonin riisa eli suojana oleva jalometallinen vaippa on irrotettu ikonista ja se sijaitsee Kuopiossa Suomen ortodoksisessa kirkkomuseossa.


title: Konevitsan Jumalanäiti

text: Konevitsan Jumalanäidin ikoni teki harvinaislaatuisen vierailun vuonna 2006 Venäjälle, jolloin se kävi Valamon luostarin johtajan, igumeni Sergein mukana muun muassa Pietarissa ja alkuperäisellä paikallaan Konevitsan luostarissa.


title: Henrik I (Ranska)

text: Henrik I (ransk. Henri) (4. toukokuuta 1008 Reims – 4. elokuuta 1060 Vitry-aux-Loges) oli frankkien kuningas, kolmas suoraan Kapetinkien sukuun kuuluva, vuodesta 1031 vuoteen 1060.


title: Henrik I (Ranska)

text: Henrik oli frankkien kuninkaan Robert II Hurskaan ja tämän kolmannen puolison Constance Arlesilaisen toinen poika. Hänen vanhempi veljensä Hugo Magnus kuoli kapinoidessaan isäänsä vastaan vuonna 1025. Jo perinteeksi muodostuneen tavan mukaan Hugo oli voideltu kuninkaaksi isänsä vielä eläessä vuonna 1017. Myös Henrik I kruunattiin kuninkaaksi Robert II:n vielä eläessä vuonna 1027, ja hän ryhtyi hallitsemaan isänsä kuoleman jälkeen vuonna 1031.


title: Henrik I (Ranska)

text: Kuninkuuden saaminen ei kuitenkaan ollut Henrikille itsestään selvä ja helppo tapahtuma, vaan hänen äitinsä ja valtakunnan korkeimmat vasalliylimykset, eritoten Flanderin ja Champagnen kreivit, kannattivat nuorimman veljen Robertin valintaa uudeksi kuninkaaksi. Henrik I sai kuitenkin omalle kuninkuudelleen tukea roomalais-saksalaiselta keisarilta Conrad II:lta ja eritoten Normandian herttualta Robert Loistavalta. Kuitenkin saadakseen aikaan rauhan oli Henrikin luovutettava nuoremmalle veljelleen Burgundin herttuakunta kuninkaallisena läänityksenä.


title: Henrik I (Ranska)

text: Henrikin tukija Normandian herttua Robert kuoli vuonna 1035 palattuaan ristiretkeltä, ja hänen poikansa Vilhelm, tuleva Valloittaja, oli vasta kahdeksanvuotias. Ranskan kuninkaasta tuli pojan holhooja. Henrik antoikin Vilhelmille tukensa tämän taistellessa Normandian ylimystöä vastaan. Vuonna 1047 Vilhelm pyysi lääninherransa Henrikin apua kapinoivien lääninherrojensa nujertamiseksi. Tässä yhteydessä hän myös vannoi uskollisuudenvalansa kuninkaalle. Kuitenkin Henrikin ja Vilhelmin ystävyys katkesi, ja Vilhelm voitti lääninherransa ja entisen holhoojansa Mortemerin taistelussa, jonka avulla kuningas oli aikonut valloittaa Normandian, vuonna 1054 ja toisen kerran Varavillen taistelussa vuonna 1058.


title: Henrik I (Ranska)

text: Vuonna 1045 päättyi kaksi vuotta maassa vallinnut nälänhätä ja vaikea epidemia, jonka syynä oli homesienten vahingoittama vilja. Nälkään ja epidemiaan kuoli melkoinen määrä tavallisia valtakunnan asukkaita. Nälkävuodet palasivat uudelleen koettelemaan Ranskaa vuonna 1057.


title: Henrik I (Ranska)

text: Isänsä tavoin Henrik I oli avioliitoissaan moninainen, vaikka ei yhtä skandaalinomaisesti.


title: Henrik I (Ranska)

text: Taistelevan ja sotivan kuninkaan, Henrik I:n hallituskausi oli pitkä ja veristen taistelujen sävyttämä. Hän menetti taisteluissa kruunun omaisuudesta Burgundin herttuakunnan ja sai tilalle Sensin alueen, joka on vähäinen pinta-alaltaan, vaikka historiallisesti hyvinkin merkittävä. Tänä vaikeana Henrik I:n hallinnon aikana valtakunnan piispat julistavat Jumalan rauhan, jonka tarkoituksena on aikaansaada rauhantila valtakuntaan ja jälleenrakennus käyntiin.


title: Henrik I (Ranska)

text: Henrik I oli edeltäjiensä tavoin melko heikko hallitsija. Tämä johtui eritoten ajankohdan olosuhteista ja perinteestä, jonka mukaan Ranskan kuningas oli yksi vertaistensa joukossa, ja hänen tuli tulla toimeen omien maa-alueidensa tuotolla. Usein suurimmat vasallit, etenkin ns. maalliset päärit, olivat poliittisesti, taloudellisesti, alueellisesti ja sotilaallisesti vahvempia kuin heidän ns. lääninherransa, Ranskan kuningas. Myös Henrik I:llä oli vaikeutensa juuri keskeisten vasalliensa hallitsemisessa. Voidaankin todeta, että hiljattain syntynyt kapetinkien valtakunta oli kolmen kuninkaan hallitsemisen aikana heikentynyt huomattavasti siitä, mitä se oli dynastian aloittaessa.


title: Lämpösäteily

text: Lämpösäteily on sähkömagneettista säteilyä, jonka saa aikaan aineessa olevien varattujen hiukkasten lämpöliike. Kaikki aine, jonka lämpötila poikkeaa absoluuttisesta nollapisteestä, lähettää lämpösäteilyä. Kun kappaleen lämpötila on korkeampi kuin absoluuttinen nollapiste, atomien välisisissä törmäyksissä atomien tai molekyylien liike-energia muuttuu. Tämä saa aikaan varausten kiihtyvää liikettä ja/tai dipolien värähtelyjä, joiden tuloksena syntyy sähkömagneettista säteilyä, ja säteilyn laaja spektri kuvastaa sitä laajaa energian ja kiihtyvyyksien jakaumaa, joka samassakin lämpötilassa esiintyy.


title: Lämpösäteily

text: Huoneenlämpötilassa olevien kappaleiden lämpösäteily on näkymätöntä infrapunasäteilyä, mutta yli 500 °:n lämpötilassa osa siitä on näkyvää valoa, vielä korkeammassa lämpötilassa jopa ultraviolettisäteilyä. Esimerkiksi hehkulamppujen ja tulenliekkien lähettämästä lämpösäteilystä merkittävä osa on näkyvää valoa. Sen sijaan infrapunasäteily on näkymätöntä, mutta se voidaan havaita infrapunakameralla.


title: Lämpösäteily

text: Lämpösäteily on konvektion ja johtumisen ohella lämmön kolmas siirtymistapa. Esimerkiksi lähellä suurta nuotiota oleva henkilö tuntee tulenliekeistä lähtevän säteilyn lämmittävän vaikutuksen, vaikka ympäröivä ilma olisi hyvinkin kylmää.


title: Lämpösäteily

text: Auringon valo on Auringon kuuman plasman lähettämää lämpösäteilyä. Myös Maa lähettää lämpösäteilyä, mutta paljon pienemmällä intensiteetillä ja spektrijakaumalla; niinpä Maan säteily on käytännöllisesti katsoen kokonaan infrapunasäteilyä, koska Maan lämpötila on alempi. Auringon säteilyn absorboituminen ja Maan avaruuteen lähettämä lämpösäteily ovat keskeisimmät prosessit, jotka määräävät Maan lämpötilan ja ilmaston.


title: Lämpösäteily

text: Jos säteilevä kappale täyttää mustan kappaleen määritelmän mukaiset ehdot termodynaamisessa tasapainossa, sen lähettämää säteilyä sanotaan "mustan kappaleen säteilyksi". Planckin laki kuvaa mustan kappaleen säteilyn spektriä, joka riippuu vain kohteen lämpötilasta. Wienin siirtymälaki osoittaa säteilyn aallonpituusjakauman huippukohdan, ja Stefanin–Boltzmannin laki säteilyn intensiteetin.


title: Lämpösäteily

text: Lämpösäteily on sähkömagneettisia aaltoja, joita kaikki aine lähettää, kun sen lämpötila on absoluuttista nollapistettä korkeampi. Sen syntyessä lämpöenergia muuttuu sähkömagneettiseksi energiaksi. Lämpöenergia on aineen atomien ja molekyylien sattumanvaraiseen liikkeeseen liittyvää liike-energia. Kaikki aine koostuu hiukkaisista, joilla on liike-energiaa, ja ne vuorovaikuttavat keskenään. Atomeissa ja molekyyleissä on varauksellisia hiukkasia, protoneja ja elektroneja, ja hiukkasten kineettiset vuorovaikutukset johtavat varausten kiihtyviin liikkeisiin ja dipolivärähtelyihin. Se vuorostaan saa aikaan toisiinsa kytkeytyviä sähkö- ja magneettikenttiä, joiden tuloksena syntyy fotoneja, joista kappaleen pinnalta säteilevä energia koostuu. Sähkömagneettinen säteily, esimerkiksi valo, ei edellytä väliaineen läsnäoloa edetäkseen, vaan se etenee avaruuden tyhjiössäkin kuinka kauas tahansa, ellei tiellä ole esteitä.


title: Lämpösäteily

text: Lämpösäteilyn ominaisuudet riippuvat monista sitä lähettävän pinnan ominaisuuksista kuten sen lämpötilasta, sen absorptiokyvystä ja spektraalisesta emissiokyvystä kuten Kirchhoffin lämpösäteilylaki osoittaa. Säteily ei ole monokromaattista, toisin sanoen sillä ei kauttaaltaan ole sama taajuus, vaan siinä eri fotoneilla on eri suuri energia, ja niiden energia- ja taajuusjakauma muodostaa säteilyä luonnehtivan spektrin. Jos säteilevä kappale ja sen pinta ovat termodynaamisessa tasapainossa ja pinnan absorptiokyky on täydellinen kaikilla aallonpituuksilla, sitä sanotaan mustaksi kappaleeksi. Musta kappale on myös täydellinen säteilyn lähettäjä eli emittoija. Sellaisten täydellisten lähettäjien säteilyä sanotaan mustan kappaleen säteilyksi. Kappaleen lähettämän säteilymäärän suhdetta samassa lämpötilassa olevan mustan kappaleen säteilymäärään sanotaan kappaleen emissiivisyydeksi, ja näin ollen mustan kappaleen emissiivisyys on 1.


title: Lämpösäteily

text: Kaikkien kappaleiden absorptio-, emissio- ja heijastuskyky riippuvat säteilyn aallonpituudesta. Kappaleen lähettämän sähkömagneettisen säteilyn aallonpituusjakauma taas riippuu sen lämpötilasta. Esimerkiksi tuore lumi, joka heijastaa hyvin näkyvää valoa (heijastavuus noin 0,90), nähdään valkoisena siitä heijastuvan auringonvalon vaikutuksesta, jonka aallonpituusjakauman huippu on noin 0,5 mikrometrin kohdalla. Kun sen lämpötila on –5 °C, sen oman lämpösäteilyn aallonpituusjakauman huippu on 12 mikrometrin kohdalla, ja tällä aallonpituudella lumen emissiivisyys on noin 0,99.


title: Lämpösäteily

text: Mustan kappaleen lähettämän säteilyn tehon taajuusjakaumaa kuvaa Planckin laki. Kussakin lämpötilassa on tietty taajuus "f", jonka kohdalla säteilyteho on suurimmillaan. Wiein siirtymälain mukaan tämä taajuus, jonka kohdalla jakauman huippu on, on suoraan verrannollinen kappaleen absoluuttiseen lämpötilaan "T". Auringon fotosfäärin, jonka lämpötila on noin 6 000 K, lähettämästä säteilystä suurin osa on näkyvän valon taajuusalueella. Maan ilmakehä päästää lävitseen suuren osan näkyvästä valosta, ja Maan pinnalle saapuvasta valosta osa absorboituu, osa heijastuu. Maan pinta vuorostaan lähettää lämpösäteilyä ja käyttäytyy kutakuinkin sellaisen mustan kappaleen tavoin, jonka lämpötila on 300 K, jota sitäkin vastaa tietty taajuusjakauman huippukohta. Näillä pienemmillä taajuuksilla ilmakehä läpäisee säteilyä huonommin, ja suurin osa Maan lähettämästä säteilystä absorboituu ilmakehään tai siroaa siinä. Vain pieni osa säteilystä pääsee ilmakehän läpi avaruuteen saakka. Tämä ilmakehän läpäisykyvyn riippuvuus säteilyn taajuudesta saa aikaan kasvihuoneilmiön. Jos ilmakehän koostumus pysyy muuttumattomana, tämä ilmiö osaltaan pitää ilmaston vakaana, mutta jos kasvihuonekaasujen pitoisuudet muuttuvat, seurauksena voi olla ilmastonmuutos: niiden pitoisuuden kasvaessa (kuten nykyisin on tapahtumassa) ilmasto voi lämmetä maailmanlaajuisesti.


title: Lämpösäteily

text: Hehkulampun säteilyn spektri on osittain päällekkäinen sekä Auringon että Maan säteilyspektrin kanssa. Osa volframilangan lähettämistä fotoneista vastaa mustan kappaleen 3 000 kelvinin lämpötilassa lähettämää säteilyä, ja ne ovat näkyvää valoa. Suurin osa energiasta poistuu lampusta kuitenkin fotoneina, joiden aallonpituus on suurempi; ne eivät mahdollista näkemistä, mutta lampun ympärillä olevaa tilaa. Aina kun sähkömagneettinen säteily ensin emittoituu ja sitten absorboituu, lämpöä siirtyy. Tähän perustuvat myös esimerkiksi mikroaaltouunit ja laserleikkaus.


title: Lämpösäteily

text: Toisin kuin lämmön johtumisessa ja kuljettumisessa (konvektiossa), lämpösäteilyssä siirtyvä lämpö voidaan linssien tai peilien avulla keskittää pienelle alueelle. Tähän perustuukin keskitetty aurinkovoima. Periaatteessa tähän käy mikä tahansa kupera linssi, mutta vain Fresnelin linssi on käytännöllinen, kun linssin on oltava hyvin suuri. Sekä linssien että koverien peilien avulla vesi voidaan saada höyrystymään auringon valossa hyvinkin nopeasti. Esimerkiksi PS10-aurinkovoimalaa kuumennetaan peileistä heijastuvalla auringon valolla, ja päiväsaikaan se voi kuumentaa veden jopa 285 °C:n lämpötilaan.


title: Lämpösäteily

text: Vaaleat ja valkoiset pinnat sekä metallit absorboivat vähemmän näkyvää valoa ja lämpenevät siten vähemmän kuin muut pinnat, mutta muutoin kappaleen väri ei paljonkaan vaikuta siihen, minkä verran se lämpenee muiden lähellä olevien tavanomaisissa lämpötiloissa olevien kappaleiden vaikutuksesta tai itse lämmittää niitä, sillä tällaisten kappaleiden lähettämän säteilyn taajuusjakauman huippu on infrapuna-alueella kaukana näkyvän valon taajuusalueelta. Kappaleiden emissiivisyydellä näillä taajuuksilla ei ole juuri mitään tekemistä sen kanssa, minkä väriseltä se näyttää; itse asiassa tällä kaukoinfrapunan alueella useimmilla kappaleilla on suuri emissiivisyys. Niinpä vaatteiden väri ei muulloin kuin suorassa auringon paisteessa juuri vaikuta siihen, kuinka lämpimiltä ne tuntuvat, eikä myöskään rakennusten ulkoseinien värillä ole suurta lämpötaloudellista vaikutusta muulloin kuin auringon paistaessa suoraan niihin.


title: Lämpösäteily

text: Poikkeuksena edellisestä ovat kiiltävät metallipinnat, joilla on pieni emissiivisyys sekä näkyvillä että kaukoinfrapunasäteilyn taajuuksilla. Sellaisten pintojen avulla voidaan siis vähentää lämmön siirtymistä kumpaankin suuntaan. Esimerkiksi avaruusalukset eristettään tavallisesti tällaisella monikerroseristyksellä.


title: Lämpösäteily

text: Myös rakennusten ikkunat on yritetty tehdä sellaisiksi, että ne lähettäisivät ulkoilmaan mahdollisimman vähän säteilyä. Tämä kuitenkin edellyttää jo kehittyneempää teknologiaa, sillä vaikka tällaisilla ikkunoilla tuleekin olla pieni emissiivisyys, niiden tulee kuitenkin päästää näkyvä valo lävitseen.


title: Lämpösäteily

text:
Nanostuktuureilla, joilla on spektrin suhteen selektiiviset lämpöeminanssiominaisuudet, on monia teknisiä sovelluksia energian tuotannossa ja tehokkaassa käytössä, esimerkiksi valokennojen ja rakennusten jäähdytyksessä. Näissä sovelluksissa tarvitaan suurta emitanssia niillä aallonpituusalueilla, jotka vastaavat ilmakehän läpinäkyvyysikkunaa 8 ja 13 mikrometrin välillä. Selektiivinen emitteri, joka säteilee voimakkasti tällä aallonpituusalueella, asetetaan täten selkeän taivaan alle, jolloin se käyttää hyvin kylmää ulkoavaruutta lämpönieluna.
Lämpösäteilyä luonnehtivat seuraavat neljä perusominaisuutta:


title: Lämpösäteily

text: Planckin laki kuvaa lämpösäteilyn yleisiä ominaisuuksia vain, kun kaikkien kappaleiden läpimitta ja pintojen kaarevuussäde on paljon suurempi kuin säteilyn aallonpituus, joka 300 kelvinin lämpötiloissa on tyypillisesti 8–25 mikrometriä. Itse asiassa edellä onkin lämpösäteilystä puhuttaessa oettu huomioon vain säteilevät aallot, toisin sanoen kaukainen kenttä eli sähkömagneettiset aallot. Pienemmillä etäisyyksillä on sovellettava tarkempaa sähkömagnetismin teoriaa. Niinpä vaikka lämpösäteily yleensä on täysin inkoherenttia, kun etäisyys säteilevästä pinnasta on säteilyn aallonpituutta suurempi, hyvin lähellä pintaa se voi olla sekä ajallisesti että paikallisesti jokseenkin koherenttia.


title: Lämpösäteily

text: Viime vuosikymmeninä on sekä teoreettisesti että kokeellisesti osoitettu, että Planckin säteilylaki ei päde lämmön siirtyessä säteilyn välityksellä kohteesta toiseen, kun niiden välinen etäisyys on nanometrien suuruusluokkaa. Poikkeama Planckin lain mukaisesta ennusteesta voi olla jopa useita suuruusluokkia, jos säteilyä lähettävällä ja vastaanottavalla pinnalla on polarisaatiotiloja, jotka voivat kytkeytyä kylmien ja kuumien esineiden väliseen tilaan.


title: Lämpösäteily

text: Lämpösäteilyn spektri poikkeaa Planckin lain mukaisesta myös suurilla etäisyyksillä, jos sitä lähettävä kappale itsessään on hyvin pienikokoinen.


title: Lämpösäteily

text: Tarpeeksi voimakas lämpösäteily voi, paitsi lämmittää, muutoinkin muuttaa, käytännössä usein vahingoittaa sitä pintaa tai kappaletta, johon se osuu. Aika, mikä tähän menee, riippuu sen kappaleen aika- ja pinta-alayksikköä kohti vastaanottamasta lämpömäärästä. Vastaanotetun säteilyn eri intensiteeteillä vaikutukset ovat seuraavat:


title: Lämpösäteily

text: Lämpösäteily on yksi lämmön pääasiallisista siirtymismekanismeista; muut ovat konvektio eli kuljettuminen sekä lämmön johtuminen. Lämpösäteilystä aiheutuvaa kappaleen energian vaihtoa kuvaa yhtälö:


title: Lämpösäteily

text: Tässä formula_2 osoittaa, kuinka suuren osuuden siihen osuvasta säteilystä kappale absorboi esittää, formula_3 kuinka suuren osan se heijastaa ja formula_4 kuinka suuren osan se päästää lävitseen. Nämä osuudet riippuvat säteilyn aallonpituudesta funktioita. Kirchhoffin säteilylain mukaan spektraalisen absorption osuus kullakin aallonpituudella on yhtä suuri kuin kappaleen emissiivisyys formula_5 samalla aallonpituudella. Kappaletta sanotaan mustaksi kappaleeksi, jos kaikilla aallonpituuksilla on


title: Lämpösäteily

text: Tavanomaisissa olosuhteissa huoneenlämmössä ihminenkin luovuttaa merkittävästi energiaa lämpösäteilyn vuoksi. Ihmisen ihon emissiivisyys onkin lähellä arvoa 1.0. Tämä infrapunasäteilynä menetetty energia saadaan kuitenkin osittain takaisin, koska ihminen myös absorboi ympärillään olevien kappaleiden säteilemää energiaa; erotus korvautuu aineenvaihdunnassa syntyvällä lämmöllä. Jäljempänä esitettävien kaavojen avulla voidaan laskea, että kun ihmisen pinta-ala on noin 2 m ja lämpötila noin 307 K (34 °C), ihmisestä lähtee jatkuvasti säteilyä noin 1 000 watin teholla. Sisätiloissa, jossa lämpötila on 296 K (23 °C), hän tästä takaisin huoneen seinistä, katosta ja muiden ympäröivien esineiden lähettämänä säteilynä, joten nettomääräinen lämmön poistuminen on vain noin 100 wattia. Tämä lämmön siirtyminen riippuu kuitenkin suuresti myös muista tekijöistä, esimerkiksi vaatetuksesta, joka vähentää lämmön johtumista ja samalla lämmön poistumista ihmisestä. Kun lisäksi ympäröivien esineiden emissiivisyys vaihtelee, vain täysin harmaiden eli sellaisten esineiden säteilyteho, joiden emissiivisyys on riippumaton säteilyn aallonpituudesta, on käytännössä arvioitavissa Stefanin–Boltzmannin lain avulla. Tällaista "ideaalisesti laskettavissa olevaa" tilannetta ei käytännössä esiinny, joskin lämpötaloudellisissa laskelmissa usein "oletetaan" ympäristön olevan tämän mallin mukainen. Näin saadaan kuitenkin hyviä likiarvoja, sillä useimmiten poikkeama Stefanin–Boltzmannin lain mukaisiin ratkaisuihin nähden on varsin pieni.


title: Lämpösäteily

text: Sellaisetkaan kappaleet, jotka näyttävät valkoisilta, koska ne heijastavat lähes kaiken näkyvän valon, eivät välttämättä heijasta kaikkea infrapunasäteilyä, ja näin ollen niiden emissiivisyyskään ei infrapuna-alueella ole lähellä arvoa 1. Akryyli- ja uretaanipohjaisten valkoisten maalien emissiivisyys huoneilmassa on noin 93 %, mikä merkitsee, että ne absorboivat suurimman osan infrapunasäteilystä, vaikka heijastavatkin hyvin näkyvää valoa. Huoneenlämmössä ne säteilevätkin valkoisesta väristään huolimatta lähes mustan kappaleen tavoin. Toisaalta myös asuinhuoneistojen lämpöpatterit on tavallisesti maalattu valkoisiksi, mutta ne eivät ole niin kuumia, että niiden lämpösäteilyllä olisi mainittavaa merkitystä, vaan lämpö siirtyy niistä huoneilmaan johtumalla metallisen patterin läpi, ja näin ollen niiden lämmitysteho ei olisi juuri suurempi, vaikka ne olisi maalattu mustiksikin.


title: Lämpösäteily

text:
Useamman kappaleen välisen säteilystä aiheutuvan lämmön siirtymisen laskeminen, kun mukana saattaa olla myös onteoita, edellyttää yhtälöryhmän ratkaisemista radiositeettimenetelmällä. Näissä laskuissa probleeman geometrinen puoli pelkistetään joukoksi lukuja, joita sanotaan näkymätekijöiksi ja jotka osoittavat, kuinka suuri osa minkin kappaleen lähettämästä säteilystä osuu mihinkin muuhun kappaleeseen. Tällaisia laskelmia sovelletaan lämmitykseen tarkoitettujen aurinkopaneelien, keittimien ja uunien suunnittelussa sekä myös säteenseurantaan perustuvassa tietokonegrafiikassa.
Kun auringon lämpöä käytetään hyväksi, voidaan käyttää valikoivasti säteilyä absorboivia pintoja. Esimerkiksi kasvihuoneen katto ja seinät ovat suurimmaksi osaksi lasia. Lasi päästää lävitseen näkyvän valon ja lähi-infrapunasäteilyn, mutta ei kaukoinfrapunasäteilyä, jonka aallon pituus on suurempi kuin 3 µm. Lasi siis päästää auringon valon lävitseen, minkä vuoksi se on läpinäkyvää. Niinpä kasvihuoneen lasiseinät myös päästävät Auringon lämmittävän säteilyn sisään, mutta sisällä olevien kasvien ja muiden lähellä huoneenlämpötilaa olevien kappaleiden säteilyä se ei päästä lävitseen ulos. Niinpä se ikään kuin vangitsee lämpöä kasvihuoneen sisään. Tätä sanotaan kasvihuoneilmiöksi, ja sama ilmiö on havaittavissa myös esimerkiksi aurinkoiseen paikkaan pysäköidyssä autossa. Valikoivia pintoja voidaan käyttää myös aurinkoenergian keräimissä. Kuinka paljon ne vaikuttavat, voidaan havaita vertailemalla auringonsäteilyn lämmittämien levyjen tasapainolämpötiloja. Auringon suuntaan nähden kohtisuoraan pintaan osuu säteilyä keskimäärin 1350 W/m²:n intensiteetillä, joskin tämä niin sanottu aurinkovakio hieman vaihtelee eri vuodenaikoina Maan radan eksentrisyyden vuoksi. Jos levy oletetaan mustaksi kappaleeksi, sen pinnalta lähtevä säteilyteho on tällöin yhtä suuri kuin sen saama Auringon säteilyteho, kun sen lämpötila on 393 K (120 °C). Mutta jos pinta on valikoiva niin, että sen emissiivyys on näkyvällä valolla noin 0,9 mutta aallonpituudeltaan yli 2,0 mikrometrin infrapunasäteilyllä lähellä nollaa, tämä tasapainolämpötila on noin 1250 K (977 °C). Yksinkertaisuuden vuoksi tässä laskelmassa ei ole oetettu huomioon konvektiosta aiheutuvaa lämmön siirtymistä eikä sitä, että ilmakehä ja pilvet absorboivat osan auringon säteilystä, mutta todellisiin tilanteisiin voidaan silti soveltaa samaa teoriaa.


title: Lämpösäteily

text: Jotta mahdollisimman vähän lämpöä poistuisi pinnalta, esimerkiksi lasi-ikkunasta ulkoilmaan, se voidaan peittää sisäpuolelta kirkkaalla heijastavalla alvolla, jolla on alhainen emissiivisyys. Sellaisena voidaan käyttää jopa mikroskooppisen ohutta, lähes näkymätöntä metalli- tai metallioksidikerrosta. Tällaisen kalvon avulla voidaan rajoittaa ikkunasta ulos virtaavan lämpösäteilyn määrää ja siten saada lämpö paremmin pysymään sisällä rakennuksessa.


title: Lämpösäteily

text: Mustan kappaleen lämpösäteilyn teho pinnan avaruuskulma- ja taajuusyksikköä kohti on Planckin lain mukaan:


title: Lämpösäteily

text: tai aallonpituuksien avulla ilmaistuna


title: Lämpösäteily

text: missä formula_9 on vakio.


title: Lämpösäteily

text: Matemaattisesti tämä kaava saadaan laskemalla spektrin energiajakauma kvantittuneessa sähkömagneettisessa kentässä, joka on täydellisessä termodynaamisessa tasapainossa säteilevän kappaleen kanssa. Yhtälö voidaan johtaa kaikkien mahdollisten taajuuksien äärettömänä summana. Kunkin fotonin energia, formula_10, kerrotaan tätä taajuutta vastaavien tilojen lukumäärällä ja todennäköisyydellä, että kukin näistä tiloista on miehitetty.


title: Lämpösäteily

text: Kun edellä esitetty yhtälö integroidaan taajuuden formula_11 suhteen, saadaan Stefanin–Boltzmannin lain mukainen säteilyteho:


title: Lämpösäteily

text: missä verrannollisuuskerroin formula_13 on Stefanin–Boltzmannin vakio ja formula_14 säteilevän pinnan ala.


title: Lämpösäteily

text: Aallonpituuden formula_15, jonka kohdalla lähtevän säteilyn intensiteetti on suurimmillaan, ilmoittaa Wienin siirtymälaki:


title: Lämpösäteily

text: missä vakio "b" on noin 2,897729 · 10 mK.


title: Lämpösäteily

text: Käsiteltäessä pintoja, jotka eivät ole mustia kappaleita, on otettava huomioon emissiivisyystekijä formula_17, joka yleensä riippuu myös taajuudesta. Tämä tekijä on kerrottava säteilyn spektrin kaavalla ennen integrointia. Jos se voidaan käsittää vakioksi, saatu tehon kaava sisältää emissiivisyystekijän formula_5 vakiotekijänä:


title: Lämpösäteily

text: Tämänkaltaista teoreettista mallia, jossa taajuudesta riippumaton emissiivisyystekijä on pienempi kuin täydellisellä mustalla kappaleella, sanotaan usein "harmaaksi kappaleeksi". Esimerkiksi grafiittia voidaan käytännössä pitää harmaana kappaleena. Jos emissiivisyys riippuu taajuudesta, säteilyn kokonaisteho riippuu myös emissiivisyyttä taajuuden funktiona esittävän kuvaajan muoossa, mutta yleensä sille ei ole olemassa yksinkertaista lauseketta. Jos kuitenkin emissiivyys on likipitäen vakio lähellä sitä aallonpituutta, jonka kohdalla intensiteetti on suurimmillaan, harmaan kappaleen mallia voidaan käyttää säteilyn kokonaisteholle hyvänä likiarvona, sillä suurin osa lähtevästä säteilystä on aallonpituudeltaan lähellä tätä huippukohtaa ja näin ollen säteilytehoa taajuuden funktiona esittävän käyrän huippuosa dominoi integraalia.


title: Lämpösäteily

text: Kaikissa edellä esitetyissä yhtälöissä lämpötila tarkoittaa niin sanottua "absoluuttista lämpötilaa". Toisin sanoen se on ilmoitettava asteikolla, jonka nollapisteenä on absoluuttinen nollapiste, käytännössä kelvineinä, ei siis esimerkiksi celsiusasteina.


title: Lämpösäteily

text:
Edellä esitetyissä yhtälöissä esiintyvät seuraavat vakiot:
"Nettomääräinen" lämmön siirtyminen pinnalta toiselle saadaan vähentämällä ensimmäiseltä pinnalta lähteneen ja toiselle pinnalle osuneen säteilyn määrästä toiselta pinnalta lähteneen ja ensimmäiselle pinnalle osuneen säteilyn määrä.missä formula_14 on pinnan ala, formula_22 on energiavuo (lähtevän säteilyn määrä pinta-alayksikköä kohti), ja formula_23 on näkymätekijä pinnalta 1 pinnalle 2. Käyttämällä näkymätekijöiden vastavuoroisuusehtoa formula_24 ja Stefanin–Boltzmannin laki, formula_25 saadaan


title: Lämpösäteily

text: missä formula_13 on Stefanin–Boltzmannin vakio ja formula_28 lämpötila. Jos formula_29 on negatiivinen, lämpöä siirtyy nettomääräisesti pinnalta 2 pinnalle 1.


title: Lämpösäteily

text: missä formula_31 ja formula_32 ovat pintojen emissiivisyydet.


title: Lämpösäteily

text: Erikoistapauksissa kuten esimerkiksi yhdensuuntaisten levyjen, samankeskisten pallopintojen tai sisäkkäiden lieröiden välillä siirtyvän lämmön määrälle voiaan johtaa yksinkertaisempia lausekkeita.


title: Wilhelm Wien

text: Wilhelm Carl Werner Otto Fritz Franz Wien (13. tammikuuta 1864 – 30. elokuuta 1928) oli saksalainen fyysikko, jolle myönnettiin Nobelin fysiikanpalkinto 1911. Hän tutki infrapunasäteilyä, ja määritti niin sanotun mustan kappaleen säteilyä kuvaavan Wienin siirtymälain, joka kertoo millä aallonpituudella minkäkin lämpöinen kappale säteilee suurimmalla intensiteetillä infrapuna-alueella eli lämpösäteilynä.


title: Wilhelm Wien

text: Wien syntyi Preussin Gaffkenissa, joka kuuluu nykyisiin Venäjään. Hän oli maanomistajan poika, jonka olisi voinut olettaa saavan elantonsa suvun tiluksilta. Wien kuitenkin lähti taloudellisen epävarmuuden ja oman kiinnostuksensa takia yliopistouralle. Hän opiskeli Göttingenin ja Berliinin yliopistoissa ja pääsi vuonna 1883 Hermann von Helmholtzin laboratorioon. Wien väitteli tohtoriksi vuonna 1886. Sen jälkeen hän piti taukoa tieteellisellä urallaan ja palasi auttamaan kotitilansa hoidossa, koska hänen isänsä oli sairastunut vakavasti. Hän vietti kuitenkin yhden lukukauden Helmholzin tutkimusryhmässä. Kun isän maat oli myyty, Wien palasi Helmholzin laboratorioon. Helmholz oli tällä välin siirtynyt johtajaksi Valtion fysikaalis-tekniseen tutkimuslaitokseen (Physikalisch-Technische Reichsanstalt), missä Wienkin työskenteli vuoteen 1896 asti.


title: Wilhelm Wien

text: Wien nimitettiin Giessenin yliopiston professoriksi 1899. Seuraavana vuonna hän siirtyi Würzburgin yliopistoon Wilhelm Röntgenin seuraajaksi. Vuosina 1913–1914 hän oli yliopiston rehtori. Hän seurasi Röntgeniä myös Münchenin yliopiston professoriksi vuonna 1920, ja sielläkin hän toimi rehtorina vuosina 1925–1926.


title: Wilhelm Wien

text: Wien avioitui vuonna 1898 Luise Mehler of Aix-la-Chapellen kanssa ja he saivat neljä lasta. Heidän ainoa poikansa Karl Wien opiskeli luonnontieteitä, tutki jäätikköjen liikeitä ja harrasti vuorikiipeilyä. Hän sai surmansa jäävyöryssä 1937.


title: Wilhelm Wien

text: Wienin vuonna 1883 julkaisema laki aallonpituuden muuttumisesta kappaleen lämpötilan mukaan tunnetaan edelleen nimellä Wienin siirtymälaki. Seuraavana vuonna hän julkaisi lämpötilaan ja entropiaan liittyvän lain, jonka yhteydessä hän määritteli mustaksi kappaleeksi kutsutun ideaaliesineen, joka absorboisi kaiken säteilyn. Myöhemmin todettiin, että Wienin tulos päti vain lyhyille aallonpituuksille (suurille taajuuksille), mutta Max Planck saattoi sen pohjalta kehittää yleisemmän säännön kvanttifysiikkaan.


title: Wilhelm Wien

text: Wien tutki Eugen Goldsteinin löytämiä anodisäteitä. Hän osoitti niiden muistuttavan katodisäteitä mutta olevan positiivisesti varautuneita ja koostuvan elektronia painavammista hiukkasista. Nykyisin näitä hiukkasia kutsutaan protoneiksi. Wienin tutkimuksissaan käyttämä menetelmä johti 20 vuotta myöhemmin massaspektroskopian keksimiseen.


title: Wilhelm Wien

text: Wien sai fysiikan Nobelin vuonna 1911. Hänet kutsuttiin Berliinin, Göttingenin, Itävallan, Ruotsin, Norjan ja Yhdysvaltojen tiedeakatemioiden jäseneksi.


title: Et

text: Et tarkoittaa seuraavia:Et on seuraavan henkilön nimi:Aihepiiriin liittyvät myös seuraavat:


title: Yrsa Stenius

text: Yrsa Carola Stenius (7. tammikuuta 1945 Helsinki – 18. toukokuuta 2018 Tukholma, Ruotsi) oli Ruotsissa asunut suomenruotsalainen toimittaja ja kirjailija.


title: Yrsa Stenius

text: Yrsa Steniuksen vanhemmat olivat arkkitehti Olof Stenius ja näyttelijä Dorle von Wendt; toimittaja Geo Stenius on hänen veljensä. Stenius opiskeli muun muassa kirjallisuutta Helsingin yliopistossa 1964–1970. Opiskeluaikanaan hän ehti myös toimia "Studentbladetin" päätoimittajana 1968. Stenius kuului 1960-luvun opiskelijaradikaaleihin, ja puoluekannaltaan hän oli pitkän linjan sosiaalidemokraatti.


title: Yrsa Stenius

text: Hän toimi helsinkiläisen "Arbetarbladetin" päätoimittajana 1973–1979, kunnes hän siirtyi 1979 Ruotsiin ja "Aftonbladetin" toimitukseen. Stenius toimi "Aftonbladetissa" muun muassa poliittisena päätoimittajana. Hän kirjoitti kolumneja useisiin lehtiin.


title: Yrsa Stenius

text: Stenius toimi vapaana kirjailijana sekä "Aftonbladetin" ja "Uutispäivä Demarin" kolumnistina. Kirjailijana hänet tunnettiin Albert Speerin ja Jussi Björlingin elämää kuvaavista teoksistaan.


title: Yrsa Stenius

text: Steniuksen teos "Totuudesta ja valheesta" (2005) kertoo valheesta ja sen eri muodoista. Tämä oli tuttu teema Steniukselle, joka jo Speer-teoksessaan käsitteli Hitlerin luotetun suhtautumista totuuteen ja elämään suurena valheena.


title: Yrsa Stenius

text: Steniuksen teos "Koiria, rakkautta ja surua" (2008) on omaelämäkerrallinen teos, jossa hän kertoo elämästään koiriensa kautta. Steniuksella oli elämänsä varrella lukuisia mäyräkoiria, ja hän hahmottikin elämänsä koiriensa mukaan.


title: Yrsa Stenius

text: Stenius valittiin Ruotsissa lehdistöasiamieheksi (PO eli "allmänhetens pressombudsman") toukokuussa 2007. Hän astui virkaan syyskuun puolivälissä 2007 ja jäi eläkkeelle huhtikuussa 2011. Hän joutui voimakkaan kritiikin kohteeksi "Expressen"-lehteen liittyvästä päätöksestään. Jutussa väitettiin, että Jan Guillou on neuvostoagentti. Guillou vetosi lehdistöasiamieheen eli Steniukseen, joka antoi lehdelle langettavan tuomion. Päätös vuoti julkisuuteen ennen kuin se ehti lopulliseen käsittelyyn lehdistön mielipideneuvostoon ("Pressen opinionsnämnd"), ja Stenius sai moitteita muun muassa siitä, että hän oli käyttänyt sanaa "spion" (vakooja) lehden käyttämän sanan "agent" (agentti) sijasta. Neuvoston päätös oli kuitenkin lehdelle vapauttava.


title: Yrsa Stenius

text: Stenius vihittiin kunniatohtoriksi Åbo Akademissa vuonna 2008.


title: Jinan

text: Jinan (yksink.: 济南, perint.: 濟南, pinyin: Jǐnán) on Shandongin maakunnan pääkaupunki Keltaisenjoen varrella Kiinassa. Hallinnollisesti se on suoraan maakunnan alainen kaupunki. Kaupungin väkiluku on 8,7 miljoonaa (2019) ja pinta-ala 10 244 neliökilometriä.


title: Jinan

text: Lähteistään tunnetun kaupungin keskusta sijoittuu Keltaisenjoen etelärannalle. Kaupungin naapureina ovat lännessä Liaochengin, pohjoisessa Dezhoun, idässä Binzhoun ja Zibon, sekä etelässä Tai’anin prefektuuritason kaupungit. Tammikuun alussa 2019 naapurikaupunki Laiwu on yhdistetty Jinaniin. Maailmanperintökohteena tunnettu Taivuori (Taishan) sijaitsee kaupungin eteläpuolella.


title: Jinan

text: Piirikuntatasolla prefektuuri jakautuu kahteentoista osaan: kymmeneen kaupunkipiiriin (Lixia, Shizhong, Huaiyin, Tianqiao, Licheng, Changqing, Zhangqiu, Jiyang, Laiwu ja Gangcheng) ja kahteen piirikuntaan (Pingyin ja Shanghe).


title: Jinan

text: Jinanissa voi tutustua Shandongin keittiön ruokalajeihin.


title: Jinan

text: Kiinan valtioneuvosto on tunnustanut Jinanin tärkeäksi kulttuurihistorialliseksi paikaksi. Seutua pidetään yhtenä kiinalaisen sivilisaation syntyalueista. Sieltä on löytynyt varhaisneoliittisen kulttuurin (10 000–5 000 eaa.) jäänteitä ja riisinviljelystä kertovaa arkeologista todistusaineistoa Houli-kulttuurin (6 500–5 500 eaa.) vuosilta. Myöhäisneoliittiselta kauden (5 000–2 000 eaa.) Longshanin kulttuuriin kuuluvia, savenvalajan dreijan käyttöön viittaavia, täysin symmetrisiä, kiillotettuja, ohutseinäisiä astioita on löydetty kaupungin alueelta.


title: Jinan

text: Nykyisen kaupungin paikalla sijaitsi Qi-valtion aikaan "Lixia" ja valtion suojaksi rakennettiin Zhou-dynastiaan kuuluvan Taistelevien läänitysvaltioiden kaudella vanhaa Kiinan muuria. Myöhäisellä 200-luvulla eaa. kaupungista tuli Lichengin piirikunnan keskus Jinanin alaisuudessa. Kiinankielinen nimi Jinan tarkoittaa ’Jin (Jijoki) eteläpuolella olevaa'; Jijoki virtasi aikoinaan nykyistä Keltaisenjoen alajuoksun uomaa pitkin. Jinan säilyi seuraavina vuosisatoina tärkeänä hallintopaikkana eri nimillä. Muun muassa Kiinan pyhimpiin vuoriin luetun Taivuoren rinteille rakennettiin 300–600 luvuilla jaa. useita buddhalaisia temppeleitä. Jin-dynastian kauteen mennessä buddhalaisuus alkoi kukoistaa ja Jinanista muotoutui myös uskonnollinen keskus. Kun Ming-dynastian aikana (1368–1644) muodostettiin Shandongin maakunta, Jinan asetettiin sen pääkaupungiksi.


title: Jinan

text: Kaupunki oli japanilaisten miehittämä toisen maailmansodan vuosina 1937–1945 ja vaurioitui tällöin pahasti. Deng Xiaopingin uudistusten jälkeen Jinanista on kasvanut moderni metropoli. Kauppa on avautunut ja Jinanin entinen teollisuusmahti on noussut jälleen jaloilleen.


title: Riisa

text: Riisa () on metallinen, usein hopeasta tehty ikonia peittävä ja suojaava, koristeellinen vaippa, suojalevy. Riisaa pidetään ikonin kuvan päällä. Se suojaa ikonia muun muassa tuohuksien tai lampukoiden savulta ja noelta sekä ihmisten koskettelulta. Riisassa on aukkoja, joista näkyy esimerkiksi ikoniin maalatun henkilön kasvot ja kädet ja muitakin yksityiskohtia.


title: Riisa

text: Kauniita ja vaikuttavia riisoja voi nähdä Pyhän Kolminaisuuden kirkossa Helsingissä, Kristuksen ylösnousemuksen kirkossa Jyväskylässä sekä Suomen ortodoksisessa kirkkomuseossa Kuopiossa.


title: Aftonbladet

text: Aftonbladet (suom. "iltapäivälehti") on vuonna 1830 perustettu ruotsalainen iltapäivälehti. Lehti kuvailee itseään sitoutumattomana sosiaalidemokraattisena lehtenä ja on levikiltään Skandinavian suurin sanomalehti (levikki 422 000, v. 2004).


title: Aftonbladet

text: Lehteä alkoi julkaista Lars Johan Hierta vuonna 1830. Se arvosteli myös Ruotsin uutta kuningasta Kaarle XIV Juhanaa, jolloin lehti lakkautettiin. Tähän vastattiin perustamalla uusi lehti "Det andra Aftonbladet", joka myös kiellettiin. 26 nimenmuutoksen jälkeen lehti sai jatkaa ilmestymistään.


title: Aftonbladet

text: Lehden poliittinen linja on vaihdellut useasti. Aluksi liberaalista se ajautui kohti konservatismia päätoimittaja Harald Sohlmanin (1890–1921) aikana. Ensimmäisen maailmansodan aikana lehden osake-enemmistö myytiin salaa Saksan hallitukselle.


title: Aftonbladet

text: Vuonna 1929 lehti päätyi Kreugerin perheen haltuun, kun sen osti Ivar Kreugerin Swedish Match. Vuodesta 1932 lehti tuki Per Albin Hanssonin sosiaalidemokraattista hallitusta, sittemmin liberaalipuoluetta. Toisen maailmansodan aikana lehti oli Saksan puolella.


title: Aftonbladet

text: Vuonna 1956 Torsten Kreuger myi lehden Ruotsin ammattiliittojen keskusjärjestölle LO:lle. LO luopui lehden omistuksesta 1996, jolloin 49,9 % osakkeista osti norjalainen mediakonserni Schibsted. Kesäkuussa 2009 Schibsted lunasti vielä 41 % osakkeista ja on nyt pääomistaja 91 prosentilla.


title: Aftonbladet

text: Lehden päätoimittajana on aiemmin toiminut suomalainen Yrsa Stenius.


title: Aftonbladet

text: Vuoden 2009 EU-vaalien alla "Aftonbladet" herätti närkästystä poistamalla Ruotsin Piraattipuolueen (Piratpartiet), Feministit (Feministiskt Initiativ) ja Ruotsidemokraatit (Sverigedemokraterna) vaalikoneestaan. Lukijoiden valitettua "Aftonbladetille" ja kyseistä vaalikonetta ylläpitävälle EUProfilerille ne palautettiin takaisin näkyville.


title: Aftonbladet

text: Elokuussa 2009 lehti joutui Israelin vihan kohteeksi julkaistuaan artikkelin, jossa väitettiin Israelin armeijan irrottaneen ja myyneen elimiä surmaamiltaan palestiinalaisilta 1980-luvulla ja 1990-luvun alussa.


title: Hämähäkkimies (vuoden 1994 animaatiosarja)

text: Hämähäkkimies ("Spider-Man: The Animated Series") on animaatiosarja, joka perustui Marvel Comicsin supersankariin, Hämähäkkimieheen. Sarja pyöri viisi tuotantokautta (65 jaksoa). Se alkoi 9. marraskuuta 1994 ja päättyi 31. tammikuuta 1998. Sarjan oli kirjoittanut John Semper Jr ja tuottanut Marvel Films Animation. Tämä sarja on luultavasti tunnetuin Hämähäkkimies-sarja.


text: Sarja kertoo tarinan yhdeksäntoistavuotiaasta Peter Parkerista, hänen ensimmäisestä vuodestaan Empire State Universityssä ja hänen alter-egostaan Hämähäkkimiehestä. Kun tarina alkaa, Peter on jo saanut voimansa, hän on poikamies ja hänellä on osa-aikatyö valokuvaajana Daily Buglessa. Tarina seuraa myös Peter Parkerin yksityiselämää.


text: Produced byAlkuperäinen musiikkiArt DepartmentSound DepartmentSarjasta on julkaistu kaksi DVD:tä suomeksi dubattuna "Hämähäkkimies ja Venom" sekä "Hämähäkkimies ja Tohtori Mustekala".


text: Suomenkielisissä tekstityksissä oli usein käytetty eri nimiä hahmoille tai ryhmille kuin sarjakuvissa käytetään. Tässä muutama korjaus hahmojen ja ryhmien nimiin "sarjakuvien mukaan":Ryhmä-X


text: Tuomari


text: Blade


text: Tohtori Outo


text: Daredevil


text: Sotakone


text: Rautamies


text: Kapteeni Amerikka


text: Herra Fantastinen, Möykky, Liekki ja Näkymätön nainen


text: Sarja on listattu IGN-sivuston tammikuussa 2007 laatiman listan kahdeksanneksi parhaaksi sarjakuvaan perustuvaksi animaatiosarjaksi.


text: Wizard Magazine listasi vuonna 2001 Hämähäkkimiehen sijalle 27 laatimassaan kautta aikain sadan parhaan animaatiosarjan listalla.


text: Tammikuussa 2009 IGN-sivuston laatiman sadan parhaan animaatiosarjan listan mukaan Hämähäkkimies oli sijalla 84. Samaisella listalla kaksi muuta Hämähäkkimieheen perustuvaa sarjaa oli listattu 1990-luvun sarjan edelle. Spider-Man and His Amazing Friends oli sijalla 59 ja Hämmästyttävä Hämähäkkimies sijalla 30.


title: Enzo Ferrari (auto)

text: Enzo Ferrari (epävirallisesti myös Ferrari Enzo) on 12-sylinterinen Ferrarin superauto, joka on nimetty yhtiön perustajan Enzo Ferrarin mukaan. Tuotanto alkoi vuonna 2002 ja päättyi 2004. Autoja on valmistettu 400 kappaletta. Enzo on perustana Maseratin MC12-autolle ja siihen perustuu osittain myös Ferrari FXX.


title: Edward C. Prescott

text: Edward C. Prescott (s. 26. joulukuuta 1940 New York, Yhdysvallat) on taloustieteilijä ja ekonomisti, joka sai Nobelin taloustieteen palkinnon vuonna 2004 yhdessä norjalaisen Finn E. Kydlandin kanssa. Palkinnon jakoperusteita olivat myötävaikutus dynaamisen makrotalousteorian kehitykseen, talouspolitiikan johdonmukaisuus (time consistency of economic policy) ja suhdannevaihtelun aiheuttajat.


title: Edward C. Prescott

text: Prescott ja Kydland tutkivat myös taloudellisia suhdanteita ja loivat taloustieteeseen ajallisen epäjohdonmukaisuuden käsitteen. He osoittivat, että kuluttajat ja yritykset tekevät päätelmiä talouspolitiikasta ja muodostavat odotuksia tulevasta talouskehityksestä sen perusteella.


title: Edward C. Prescott

text: Prescott oli ehdolla Nobelin palkinnon saajaksi jo vuonna 2003. Prescott työskenteli Minnesotan yliopistossa taloustieteen professorina vuoteen 2003, jilloin hän siirtyi Arizonaan.


title: Changsha

text: Changsha (yksink.: 长沙, perint.: 長沙, pinyin: Chángshā) on Hunanin maakunnan pääkaupunki Kiinassa. Tämän prefektuuritason kaupungin väkiluku on 7,041 miljoonaa, josta kaupunkipiirien osuus on noin 3,6 miljoonaa asukasta (2010).


title: Changsha

text: Alueen kirjallista historiaa on jäljitetty noin 3 000 vuoden ajalta. Zhou-dynastian Kevättä ja syksyä -kaudella (770-476 eaa.), paikkakunnasta oli kehittynyt tärkeä Chu-valtion kaupunki. Vuonna 202 eaa. Changsha oli jo linnoitettu.


title: Changsha

text: Vuonna 1903 Shanghain rauhassa Kiina avasi Changshan ulkomaankaupalle, ja kaupunkiin rakennettiin tehtaita, kirkkoja ja kouluja.


title: Changsha

text: Mao Zedong oli syntyisin Shaoshanista, joka on piirikunnan alainen kaupunki Hunanin Xiangtanin kaupungissa, ja hän aloitti poliittisen uransa Changshassa. Hunanin kommunistisen puolueen toimisto, jossa Mao asui, on nykyään museo.


title: Changsha

text: Piirikuntatasolla prefektuuritason kaupunki jakautuu seuraavasti (2010):Changsha Huanghuan kansainvälinen lentoasema palvelee kaupunkia.


title: George Soros

text: George Soros (unkariksi Soros György, alkujaan Schwartz György, s. 12. elokuuta 1930 Budapest) on New Yorkissa asuva, Unkarista kotoisin oleva yhdysvaltalainen valuuttakauppias, suursijoittaja ja poliittinen aktivisti. Hän on Soros Fund Managementin ja Open Society Instituten puheenjohtaja ja entinen Council on Foreign Relationsin johtokunnan jäsen.


title: George Soros

text: George Sorosin vanhemmat olivat Unkarin ortodoksijuutalaisia, mutta Soros väittää äitinsä olleen jopa antisemitistinen ja hävenneen juutalaisuuttaan sen ajan Unkarin ilmapiirissä, jossa juutalaisuus oli rasite. Schwartzien sukujuuret ulottuvat Saksan juutalaisiin. 1930-luvulla antisemitistisen paineen kasvu ajoi isä-Schwartzin, joka oli esperantokirjailija, vaihtamaan perheen sukunimen Sorosiksi, joka ei viitannut ensinäkemältä juutalaisuuteen. Perhe onnistuikin välttelemään natsien ja unkarilaisten Nuoliristi-puolueen vainot. Vuonna 1947 perhe muutti Britanniaan Unkarista, joka oli muuttumassa sosialistiseksi.


title: George Soros

text: Lontoosta tuli nuoren Georgen koulukaupunki ja hän ystävystyi filosofi Karl Popperin kanssa ja on sittemmin nimennyt tämän avoimen yhteiskunnan puolustajan aatteelliseksi esikuvakseen.


title: George Soros

text: Vuonna 1952 George Soros valmistui London School of Economicsista ja muutti Yhdysvaltoihin vuonna 1956. Jo talousopintojen ohella hän oli toiminut lontoolaisen pankin meklariharjoittelijana. Yhdysvalloissa Soros sijoitti muutaman kymmenen tuhannen dollarin alkupääomansa. Rahoitusinstrumenttien kehittyessä 1960-luvulla hänestä oli jo kehittynyt taitava peluri. Soros kävi valuuttakauppaa, jossa pienituottoisillakin usein toistuvilla ostoilla ja myynneillä saattoi kartuttaa pääomaa melkoisesti, kun käytettävissä oli riittävästi dollareita. Hänestä tuli edelläkävijä myös erilaisten rahastoinstrumenttien käyttäjänä.


title: George Soros

text: Soros perusti kuuluisan Quantum Fund -rahastonsa vuonna 1969. Siihen tuolloin tehty sijoitus kasvoi neljätuhattakertaiseksi vuosituhannen loppuun mennessä.


title: George Soros

text: Soros nousi kansainväliseen julkisuuteen 16. syyskuuta 1992 – niin sanottuna ”mustana keskiviikkona” – kun hän myi lyhyeksi yli 10 miljardin dollarin arvosta puntia arvioituaan punnan arvon heikkenevän. Hän veti mukaansa muita suursijoittajia ja pienempiäkin spekuloijia. Soros sai noin miljardin punnan palkkion tästä työnantajaltaan.


title: George Soros

text: Englannin pankki oli ollut vastahakoinen nostamaan korkokantojaan muiden Euroopan vaihtokurssijärjestelmän maiden tasolle, mutta lopulta sen täytyi vetää Englannin punta pois Euroopan vaihtokurssijärjestelmästä ja devalvoida se. Soros ansaitsi tällä tavoin yli miljardi Yhdysvaltain dollaria, ja hänelle annettiin lempinimi ”mies, joka rikkoi Englannin pankin”. Seurauksena keskuspankki irrotettiin poliittisesta ohjauksesta ja se itsenäistyi. Tapauksen on arvioitu osaltaan synnyttäneen saarivaltakunnassa ”euroallergiaa”.


title: George Soros

text: Soroksella on arvioitu olleen näppinsä pelissä myös valuuttapeleissä Latinalaisessa Amerikassa, Aasiassa ja Venäjällä. Vuonna 1997 Malesian pääministeri Mahathir Mohamad syytti Sorosia samanlaisesta Malesian ringgitin alasvetämisestä. Elokuussa 1998 Venäjän ruplan kriisi teki entisistä omistajista ja sijoittajista velallisia Venäjän lisäksi Euroopassa ja Yhdysvalloissa.


title: George Soros

text: George Sorosin lahjoitusten ja poliittisen toiminnan taustaksi on arveltu, että hän purkaa maailmantuskaansa. 1990-luvulla hän totesi, ettei hänen markkinatoimijana tarvitse välittää seurauksista. 2000-luvulla hän on sanonut olleensa inhimillinen ennen kuin ryhtyi liikemieheksi. Myöhemmin Soros on alkanut myös kyseenalaistaa ja arvostella kapitalismia.


title: George Soros

text: Sorosin hyväntekeväisyyshankkeet on aina kohdistettu selvästi. Vuodesta 1979 hän lahjoitti joka vuosi kolmisen miljoonaa dollaria Puolan Solidaarisuus-liikkeelle, Tšekkoslovakian Charter 77 -liikkeelle ja neuvostoliittolaiselle Andrei Saharoville. Nämä kaikki edustivat toisinajattelijoita. Sorosin säätiöverkon ydin on vuonna 1979 perustettu Open Society Institute, joka suuntaa lahjoituksia esimerkiksi Venäjälle ja Afrikkaan. Soros on myös tukenut ihmisoikeuksia ja demokratiaa tukevien instituuttien perustamista sosialismista vapautuneiden Euroopan maiden suurimpiin kaupunkeihin; Budapestissa Open Society Institute aloitti 1984. Hänen rahoillaan on käynnistetty Keski-Euroopan yliopisto, jonka toimipaikkoja ovat Budapest, Praha ja Varsova.


title: George Soros

text: Avointa yhteiskuntaa propagoivat instituutit ovat ylläpitäneet kirjastoja ja järjestäneet näyttelyitä ja tilaisuuksia. Ainakin Valko-Venäjällä Sorosin tukema instituuttitoiminta on joutunut vaikeuksiin.


title: George Soros

text: Yhdysvalloissa hänet tunnetaan siitä, että hän lahjoitti 15 miljoonaa dollaria vuonna 2004 tarkoituksenaan estää George W. Bushin uudelleenvalinta Yhdysvaltain presidentiksi. Hänellä oli osansa myös Georgian ruusuvallankumoukseen. Marraskuussa 2010 Soros lahjoitti miljoona dollaria hankkeeseen, joka tähtää kannabiksen laillistamiseen Kalifornian osavaltiossa.


title: George Soros

text: George Soros luennoi Suomessa marraskuussa 2006.


title: La sonnambula (vuoden 1980 levytys)

text: Richard Bonyngen johdolla 1980 levytetty "Unissakävelijä" oli Joan Sutherlandille uran toinen, aikaisempi nauhoitettiin vuonna 1963. Sekä Sutherland että Pavarotti ovat 1980 jo ohittaneet parhaat vuotensa (esimerkiksi Sutherland oli 54-vuotias), mutta esitys on maailmantähdiltä silti tyydyttävä.


title: Suomen ortodoksinen kirkkomuseo

text: RIISA – Suomen ortodoksinen kirkkomuseo on Kuopiossa sijaitseva kansallisesti ja kansainvälisesti merkittävä erikoismuseo, jota hallinnoi Suomen ortodoksisen kirkkomuseon säätiö. Sen tehtävänä on Suomen ortodoksisen kirkon aineellisen ja visuaalisen kulttuuriperinnön tutkiminen, tallentaminen, säilyttäminen ja hoitaminen. Näyttelytoiminnan lisäksi sekä kasvatus- ja opetustyö ovat tärkeä osa museon toimintakenttää.


title: Suomen ortodoksinen kirkkomuseo

text: Museo perustettiin Kuopioon vuonna 1957. Sen edeltäjänä voidaan pitää Laatokan Valamon luostariin vuonna 1911 perustettua Muinaismuistokokoelmaa, luostarin omaa museota, johon oli koottu luostarin arvokkaita esineitä ja tekstiilejä.


title: Suomen ortodoksinen kirkkomuseo

text: Museo aukesi keväällä 2015 pitkän remonttijakson jälkeen yleisölle. Vajaalta toimintavuodelta 2015 Suomen ortodoksinen kirkkomuseo kirjasi silti 10 020 kävijää, joista 2 531 vierailijalle kirjattiin ilmaiskäynti.


title: Suomen ortodoksinen kirkkomuseo

text: Museon kokoelmien synty liittyy vahvasti sotaan ja evakuointiin. Museon peruskokoelma on peräisin Karjalan ortodoksisista seurakunnista sekä Valamon, Konevitsan ja Petsamon luostareista, alueilta, jotka Suomi toisen maailmansodan seurauksena luovutti Neuvostoliitolle.


title: Suomen ortodoksinen kirkkomuseo

text: Luostareista ja seurakunnista evakuoitu esineistö muodostaa länsimaiden merkittävimpiin kuuluvan ikonien, kirkollisten esineiden ja tekstiilien kokoelman. Kokoelmien esineet ovat pääosin peräisin 1700–1800-luvuilta. Kokoelmien helmiä ovat muun muassa Venäjän hallitsijoiden luostareille ”tuliaisina” tuomat lahjat, Konevitsan luostarin perustajalle, pyhittäjä Arsenille kuuluneet rintaristi ja puinen kousa 1300–1400-luvulta sekä 1100-luvulle ajoitetut gruusialais-bysanttilaiset soluemaliminiatyyrit. Oman kokonaisuuden muodostavat kirkkoslaavin- ja venäjänkieliset harvinaiskirjat, joiden joukosta löytyy sekä painettuja että käsin kirjoitettuja ja -kuvitettuja teoksia. Museossa on laaja valokuvakokoelma sekä rakennuspiirustus- ja karttakokoelma. Kokoelmat ovat karttuneet vuosien saatossa lahjoituksin, talletuksin ja museon omin ostoin.


title: Suomen ortodoksinen kirkkomuseo

text: Suomen ortodoksinen kirkkomuseo sijaitsee vuonna 1969 valmistuneessa Dag Englundin suunnittelemassa rakennuksessa.


title: Suomen ortodoksinen kirkkomuseo

text: Vuonna 2009 ortodoksisen kirkon keskusrakennuksessa, jossa myös museo sijaitsee, alkoi laaja peruskorjaushanke, jonka vuoksi museon perusnäyttely suljettiin. Kirkkomuseon näyttelytilojen remontointi aloitettiin heinäkuussa 2013 ja samalla alkoi myös uuden perusnäyttelyn rakentaminen. Uusittu perusnäyttely "Pyhyyden portailla" valmistui kevääksi 2015. Museo avautui uudella nimellä Riisa – Suomen ortodoksinen kirkkomuseo.


title: Suomen ortodoksinen kirkkomuseo

text: Vuodesta 2010 yhteistyökumppanina museouudistuksessa on ollut Partanen & Lamusuo Oy, jolla on laaja-alaista osaamista näyttelysuunnittelusta. Partanen & Lamusuo Oy on arkkitehti Heikki Lamusuon ja taiteilija Jaana Partasen omistama kuopiolainen arkkitehtuuri-, taide- ja muotoilustudio. Partanen & Lamusuo Oy:n ehdottama idea kultaisesta ja hopeisesta riisasta hyväksyttiin näyttelyuudistuksen, yleisötilojen ja graafisen ilmeen pohjaksi. Metallinen riisa suojaa ikonia, mutta jättää samalla jotain siitä kuitenkin näkyville. Samoin museo säilyttää kallisarvoisia kulttuuriaarteita esittäen niistä kuitenkin vain osan kerrallaan. Riisan koristeet, ornamentit ja kuviot yhdistyvät rikkaaseen bysanttilaiseen perinteeseen, mikä on nähtävissä museolla nyt jo sisäänkäynnin kultaisessa kuvioinnissa. Pyhyyden portailla -näyttelyssä Partanen & Lamusuo Oy on halunnut tuoda esille niin bysanttilaiseen kuin karjalais-ortodoksiseen perinteeseen liittyvän rikkaan värimaailman sekä kullan ja hopean hohteen. Myös äänimaailmaan on kiinnitetty huomiota esim. näyttelysisältöön liittyvän kokolattiamaton avulla, jotta museoelämyksestä tulisi rauhallinen ja erityinen. Partanen & Lamusuo Oy:n käsialaa ovat lisäksi useat kalusteet niin monitoimitilassa, kaupassa kuin itse näyttelytiloissakin.


title: Suomen ortodoksinen kirkkomuseo

text: Kirkkomuseon alakerrassa on kirkkotila hiljentymistä ja jumalanpalvelusta varten. Suomen ortodoksisen kirkon Karjalan hiippakuntaan kuuluvasta kirkkotilasta käytetään nimeä Pyhän apostoli Johannes teologin ja Karjalan valistajien kirkko. Tämän myös "Arkkipiispan kotikirkko"na tunnetun kirkon vihki käyttöön arkkipiispa Paavali 26. marraskuuta 1969.


title: Suomen ortodoksinen kirkkomuseo

text: Rakennuksessa on myös monitoimitila, jota esimerkiksi koululuokat voivat käyttää.


title: Suomen ortodoksinen kirkkomuseo

text: Kirkkomuseon tunnetuimpiin esineisiin luetaan muun muassa


title: Joan Sutherland

text: Joan Sutherland (7. marraskuuta 1926 Sydney, Australia – 10. lokakuuta 2010 Geneve, Sveitsi) oli australialainen oopperalaulaja, äänialaltaan sopraano. Sutherland oli vaikuttamassa 1950- ja 1960-luvuilla bel canto -oopperan uuteen tulemiseen, muun muassa Maria Callasin ja Montserrat Caballén kanssa. Sutherlandin lempinimi on "La stupenda" (it. "stupendo" = ihmeellinen, upea) – nimen antoi hänen esityksestään haltioitunut italialaisyleisö.


title: Joan Sutherland

text: Sutherland aloitti laulunopintonsa Sydneyssä ja esiintyi ensimmäisen kerran oopperassa 1940-luvulla. Hän muutti 1950-luvun alussa Lontooseen opiskelemaan kuninkaalliseen konservatorioon. Valmistumisen jälkeen Sutherland kiinnitettiin Covent Gardenin Royal Opera Houseen.


title: Joan Sutherland

text: Sutherlandin suunnitelmana oli keskittyä Richard Wagnerin oopperoiden sopraanoesiintyjäksi. Hänen aviomiehensä, kapellimestari Richard Bonynge vakuutti kuitenkin hänet siirtymään italialaisiin bel canto -oopperoihin. Sutherland alkoikin esiintyä monissa Wolfgang Amadeus Mozartin, Gaetano Donizettin ja Gioachino Rossinin oopperoissa.


title: Joan Sutherland

text: Royal Opera House piti Sutherlandin listoillaan, mutta hänen saamansa maineen ansiosta hänet kutsuttiin esiintymään myös muihin oopperataloihin. Hän esiintyi urallaan esimerkiksi Pariisissa, Milanon La Scalassa, Venetsian La Fenicessä ja New Yorkin Metropolitan-oopperassa. Uransa Sutherland lopetti vuonna 1990, jolloin hän esiintyi viimeisen kerran Sydneyn oopperatalossa.


title: Sandra Kim

text: Sandra Kim (oik. Sandra Caldarone, s. 15. lokakuuta 1972 Montegnée, Vallonia) on belgialainen laulaja, joka voitti Norjan Bergenissä käydyn vuoden 1986 Eurovision laulukilpailun vain 13 vuoden ja 200 päivän ikäisenä kappaleella ”J’aime la vie”. Sandra Kim on edelleen kaikkien aikojen nuorin euroviisuvoittaja ja koska kilpailun alaikäraja on nykyisin 16 vuotta, hän säilyttänee todennäköisesti ennätyksensä. Kimin tekemä levy nimeltä ”La vie” julkaistiin myös Albert Barillén tekemässä animaatiosarjassa "Olipa kerran elämä".


title: Brachiosaurus

text: Brachiosaurus oli myöhäisellä jurakaudella 154–153 miljoonaa vuotta sitten elänyt hirmulisko. Ensimmäiset "Brachiosauruksen" fossiilit löydettiin vuonna 1900 Grand River Canyonin alueelta Coloradon osavaltion länsiosista Yhdysvalloista. Ensimmäisenä sen kuvasi Elmer S. Riggs vuonna 1903. Samalta alueelta on löytynyt myöhemmin useita fossiileja, ja vuonna 1908 Tansaniasta löydettiin viiden yksilön jäänteet.


title: Brachiosaurus

text: "Brachiosauruksen" tunnusomaisin piirre oli pitkä kaula. Lisäksi sillä oli suuri vahvarakenteinen runko ja muuhun vartaloon verrattuna melko pieni pää. "Brachiosauruksen" eturaajat olivat jopa 4 metriä pitkät ja takaraajat hieman lyhyemmät. Tämän vuoksi lajille oli tyypillistä myös alaspäin viettävä selän rakenne. "Brachiosauruksen" oli jopa 26 metriä pitkä ja 15 metriä korkea.Aiemmin sen painoksi arvioitiin jopa 50 tonnia, mutta vuonna 2012 brittiläiset tutkijat mittasivat sen painoksi 23 tonnia, eli puolta kevyemmäksi kuin aikaisemmat arviot. Sen selkäranka oli voimakas ja jalan luut olivat vahvat painon kannattelemiseksi.


title: Brachiosaurus

text: Brachiosaurus eli myöhäisellä jurakaudella Coloradon osavaltion länsiosissa Yhdysvalloissa. Tuolloin paikallisen ilmaston on arveltu vaihteleva, jossa sadekausi ja kuivakausi ovat vaihdelleet selkeästi. Alueen kasvillisuus ja muoto koostui pääasiallisesti jokia ja vuoria peittäneistä galleriametsistä savannin kaltaisiin harvapuisiin tasankoihin.


title: Brachiosaurus

text: "Brachiosaurus" oli kasvinsyöjä ja se käytti ravinnokseen pääasiassa puiden lehtiä ja havuja, joihin se ylettyi pitkän kaulansa ansiosta. Ruokavalioon arvellaan kuuluneen neidonhiuspuut, havupuut, saniaispuut sekä suuret käpypalmut, joita "Brachiosauruksen" on arveltu syöneen 120–240 kiloa päivässä.


title: Brachiosaurus

text: Ensimmäiset "Brachiosauruksen" luut löydettiin vuonna 1900 Coloradosta, ja se nimettiin vuonna 1903. Samalta seudulta löydettiin myöhemmin lisää "Brachiosauruksen" fossiileja, ja vuonna 1908 Tansaniasta löydettiin viiden yksilön jäänteet, joista on kasattuna edelleen suurin miltei täydellinen luuranko. Tutkijat uskoivat tuolloin, että näin suuri eläin olisi tarvinnut vettä painonsa kannattelemiseen, ja esittivät, että "Brachiosaurus" olisi liikkunut veden alla käyttäen päälaella sijaitsevia sieraimia snorkkelina.


title: Brachiosaurus

text: "Brachiosaurus" tarvitsi suuren sydämen pumppaamaan verta kaulaa pitkin päähän saakka. Sydän oli luultavasti auton kokoinen, ja dinosauruksen verenpaine 4 kertaa korkeampi kuin ihmisellä.


title: Brachiosaurus

text: Nimi "Brachiosaurus" tarkoittaa “arm lizard” eli suomeksi "käsivarren lisko".


title: Ferrari FXX

text: Ferrari FXX on kehittynein ja tehokkain koskaan suunniteltu Ferrarin superauto, joka on kehitetty Ferrari Enzon pohjalta. FXX tunnetaankin tämän vuoksi myös nimellä Superenzo. Autoa on valmistettu ainoastaan 31 kappaletta, joista 30 myytiin ennalta valikoiduille asiakkaille (mm. Michael Schumacher ja Rubens Barrichello) ja yksi jäi tehtaan omaan käyttöön. FXX kehitettiin suurelta osin telemetriatietojen keräämiseksi tulevien mallien suunnittelua varten, eikä sillä saa ajaa yleisillä teillä. Poikkeuksellisesti maailman ainoa katulaillinen FXX löytyy Englannista.


title: Ferrari FXX

text:
Moottori on sijoitettu samaan tapaan kuljettajan taakse kuten Enzossakin. Moottorin iskutilavuus on kuitenkin 6,3 litraa Enzon 6,0 litran sijaan, tätä kautta teho on saatu nostettua 660 hevosvoimasta 800 hevosvoimaan.
Vaihteisto hyödyntää samaa tekniikkaa kuin Ferrarin F1-autot, ja veto katkeaa vaihdon aikana alle 0,1 sekunnin ajaksi.
Uutena FXX maksoi noin 1,5 miljoonaa euroa ja ostajan oli vakuutettava Ferrarin henkilökunta ajotaidoistaan. Nykyään FXX:istä on tullut hyvin haluttuja autoja uniikkiudensa takia ja ostaja saa pitää itseään onnekkaana, jos saa auton kahteen miljoonaan. Käypä hinta kyseisestä hyperautosta tällä hetkellä on noin kolme miljoonaa euroa.


title: Eurovision laulukilpailu 1977

text: Eurovision laulukilpailu 1977 järjestettiin Yhdistyneessä kuningaskunnassa Lontoon Wembley Conference Centressä 7. toukokuuta. Juontajana toimi uutistenlukija Angela Rippon.


title: Eurovision laulukilpailu 1977

text: Kameramiesten lakon takia 2. huhtikuuta järjestettäväksi suunniteltu kilpailu päätettiin aluksi perua, mutta sovun synnyttyä Euroviisut päätettiin järjestää, tosin viisi viikkoa myöhässä. Edellisen vuoden isäntämaa Alankomaat tarjoutui järjestämään kisat tarvittaessa uudelleen, mutta Alankomaiden tv-yhtiön työntekijät ilmoittivat tukevansa BBC:n lakkoa. Ennen kilpailua oli harkittu myös ennalta nauhoitettujen videoiden esittämistä kilpailuesityksinä.


title: Eurovision laulukilpailu 1977

text: Laulukilpailun voitti Ranskan edustaja Marie Myriam kappaleellaan "L'oiseau et l'enfant". Ranska oli voittanut kilpailun aiemmin neljä kertaa, vuosina 1958, 1960, 1962 ja 1969. Voittosävelmän esitti myöhemmin suomeksi Katri Helena Pertsa Reposen suomentamana nimellä "Lintu ja lapsi".


title: Eurovision laulukilpailu 1977

text: Toisin kun edellisvuosina, kilpailussa ei näytetty perinteisiä "postikortteja" esitysten välissä. BBC oli kutsunut kaikki delegaatiot paikalliseen yökerhoon viisuviikolla, ja postikortit kuvattiin siellä illan aikana. Juhlatunnelma välittyi kertoman mukaan hyvin postikorteissa, jonka vuoksi Ruotsi ja Norja vastustivat omia edustajiaan esittelevien videopostikorttien näyttämistä, koska norjalaisten mielestä heidän nuori edustajansa ei esiintynyt videolla edukseen. Oikea syy oli kuitenkin kertoman mukaan ko. maiden delegaatiojohtajien oma humalatila, joka myös olisi näkynyt kaikelle kansalle. Niinpä postikortteja ei nähty lähetyksessä lainkaan, vaan näytettiin kuvaa yleisöstä.


title: Eurovision laulukilpailu 1977

text: Kilpailua katsoi televisiosta 800 miljoonaa ihmistä, sillä Euroopan lisäksi ne olivat nähtävillä esimerkiksi Australiassa, Japanissa, Meksikossa ja Hongkongissa.


title: Eurovision laulukilpailu 1977

text: Kilpailuun osallistui 18 maata. Tunisia ilmoittautui myös mukaan kilpailuun, mutta muut arabimaat paheksuivat sen osallistumista samoihin kisoihin Israelin kanssa. Tunisia vetäytyi viime hetkellä pois kilpailusta, kun se oli jo arvottu esiintymään neljäntenä.


title: Eurovision laulukilpailu 1977

text: Suomea edusti Monica Aspelund kappaleella ”Lapponia”, joka johti kisaa hetken saatuaan Irlannilta täydet 12 pistettä. Seuraavan kerran Suomelle annettiin 12 pistettä vuonna 2006.


title: Eurovision laulukilpailu 1977

text: Sääntöjä muutettiin siten, että kappaleet tuli taas esittää jollakin osallistujamaan virallisista kielistä. Saksan ja Belgian edustajat esiintyivät kuitenkin englanniksi, koska heidän karsintansa olivat jo käynnissä ennen sääntömuutosta. Aspelund on usein sanonut olleensa tyytymätön joutuessaan esittämään Lapponian suomeksi. Monica kertoi vuoden 2006 Muistathan-ohjelmassa aikoneensa vielä lavalle noustessaan vaihtaa kielen, seurauksista piittaamatta. Lopulta Monica kuitenkin taipui YLEn delegaatiopomojen ja sääntöjen tahtoon ja pysyi suomen kielessä.


title: Eurovision laulukilpailu 1977

text: Jokainen maa valitsi oman kapellimestarin johtamaan maansa kappale, paitsi Saksa, Belgia ja Luxemburg. Saksan delegaatiota avusti ylikapellimestari Ronnie Hazlehurst, Luxemburgia Johnny Arthey, joka johti Britannian laulut vuosina 1970 ja 1971, sekä Belgiaa Alyn Ainsworth, joka johti mm. edellisenä vuonna Brotherhood of Manin voittokappaletta. Ylikapellimestari Ronnie Hazlehurst herätti huomiota johtamalla isäntämaan kappaleen knalli päässä ja sateenvarjo tahtipuikkona.


title: Eurovision laulukilpailu 1977

text: Kreikka ja Ranska antoivat molemmat pisteitä 11/12 maalle, vaikka niitä olisi pitänyt antaa vain kymmenelle maalle. Tätä ongelmaa ei korjattu kuin vasta kilpailun jälkeen. Pisteiden laskussa tuli useampia muitakin virheitä. Israel ei antanut aluksi neljää pistettä kenellekään ja Kreikka antoi kahdelle maalle. Ranska antoi vahingossa Portugalille seitsemän pistettä ja Italialle kuusi, vaikka niiden oli tarkoitus mennä toisinpäin.


title: Eurovision laulukilpailu 1977

text: Äänten antamisjärjestystä vaihdettiin kolme vuotta myöhemmin, jolloin joka maasta 1 piste kuullaan ensimmäisenä ja 12 pistettä viimeisenä. Vuoteen 1979 asti kukin pisteidenantaja luki maansa pisteet siinä järjestyksessä, missä laulut esitettiin.